
00  MEYO  ACHIMOOWIN 


ST.  MAEK. 


PISKETUSSINaHIKUN  I. 

A  macheptjyeyik  oo  meyo  achimoowin  Jesus 
Christ,  oo’  Koosisa  Muneto ; 

2  Ka  isse  itussinahikatak  kiskewahikawinik, 
Matika,  net  isitissawaw  net  isitissawakun 
kitta  nekanootask,  kakwyachetat  ke  maskunow 
ke  nekanimik. 

3  A  tapwat  pauk  pukwutuskeek,  omisse, 
Kwyachetawak  oo  maskunow  ka  Tipayechekat, 
kwiuskwumootawak  itta  ka  pimootat. 

4  John  ke  seekahatakao  pukwutuskeek, 
mena  ke  wetum  unima  seekahatakoowin  me- 
tatumoowinik  isse  itta  kitta  ke  oche  apahumak- 
oowisseek  muchetewina. 

5  Mena  ke  natik  missewa  uskeek  Judea 
oche,  mena  weyawaw  Jerusalemik  oche,  akose 
kakeyow  ke  seekahatakwuk  sepeek  J ordanik,  a 
wetukik  oo  muchetewinewawa. 

6  Mena  John  ke  weyatum  pisiskewe  pee- 
wuya,  mena  pakakino  pukwatahoon  ke  puk- 

a  2 

watahoo  akose  locusta  mena  amo  osechekun- 
eyew  ke  mechew ; 

7  Akose  kukaskimewao,  omisse  a  itwat,  Ne 
pa  uskwak  pauk  owusima  a  sookatissit  ispeech 
neya,  oo  muskisinaapea  numma  wawach  ne 
tapukayetakoosewan  kitta  nowukeewuk  akose 
kitta  apahumwuk. 

8  Neya  atoweya  nippe  ke  ke  oche  seekahat- 
atinawaw :  maka  weya  ke  ga  seekahatakoowaw 
ka  Kunatisseyit  Achakwa  oche. 

9  51  Akose  ke  ekin  makwach  awukwunee  ke- 
sikawa,  Jesus  pa  itootao  Nazareth  ik  Galileelk 
oche,  akose  Johna  ke  seekahatak  Jordanik. 

10  Akose  kwiuskoonak  a  utte  kupat  nippeek 
oche,  wap  u turn  keche  kesikwa  a  pasketapuy- 
eyikee,  akose  Achakwa  tapiskooch  oomemeew  a 
nasetotakooyit : 

11  Akose  patum  ayumewin  keche  kesikook 
oche,  omisse  a  itwamukuneyik,  Keya  ayewak 
ka  sakehitan  ne’  Koosis,  metoone  ka  naheyow- 
aheyun. 

12  5T  Akose  samak  Achakwa  pukwutuskeek 
issewinik. 

13  Akose  akota  pukwutuskeek  ke  ayaw 
naometunow  kesikawa,  a  kootayimikoot  Muche 
Achakwa ;  mena  ke  wechawao  ka  akwatisseyit 
pisiskewa;  akose  keche  utooskayakuna  oochees- 
tumak. 

14  5[  Ispe  maka  John  kd  ayeet  kipahoo- 
toowinik,  Jesus  pa  itootao  Galileeik,  a  wetuk 
meyo  achimoowin  Muneto  oot  otanowinik  oche, 

15  Mena  omisse  itwao,  Assi  tipepuyew,  mena 
Muneto  oot  otanowewin  kissewak  ayayew : 
nukutumook  ke  muchetewinewawa,  akose  tap- 
watumook  meyo  achimoowin. 

16  Makwach  maka  a  pimootat  sisooch 
wenepakook  Galileeik,  wapumao  Simona  mena 
Andrewa  oo’  chewameyewa  a  pukitawayit 
wenepakook:  weya  a  oopukitawaweyit. 

17  Akose  Jesusomisse  itao,Pa  pimitissahook, 
akose  ke  ga  issehitinawaw  kitta  noochekinoosa- 
watakook  ayiseyinewuk. 

18  Akose  samak  nukutawuk  oot  ayupewawa, 
akose  a  pimitissawatchik. 

19  Akose  nowuch  wayowees  ka  itootat,  wap¬ 
umao  Jamesa  Zebedeewa  oo’  koosiseyewa,  us- 
sitche  Johna  oo’ chewameyewa,  aayayit  peeche 
mistiko  chemanik  a  meesayupayit. 

•  20  Akose  samak  nutoomao :  akose  nukuta¬ 
wuk  oo’  tawewawa  Zebedeewa  peeche  mistiko 
chemanik  ussitche  utooskayakuna,  akose  pim- 
itissawawuk. 

21  Akose  itootawuk  Capernaumik  isse; 
akose  samak  a  ayumehawe  kesikayik  peetok- 
wao  peeche  ayumehawekumikook,  mena  kisfe- 
inohumakao. 

22  Akose  mamuskatumwawuk  oo  kukaskim- 
awusoowineyew :  chikama  kiskinohumowao 
tapiskooch  oweyuk  a  ayat  tipayechekawin, 
mena  numoweya  tapiskooch  oomussinahika- 
wuk. 

23  Akose  akota  oot  ayaty  pauk  napao 

peeche  oot  ayumehawekumikoowak  a  keke- 
skakoot  aka  a  ptkisseyit  achakwa;  mena  ttp- 
wao, 

24  Omisse  isse,  Aka  totowinan ;  tanse  keya 
ka  itaputchehitak,  keya  Jesus  Nazarethik  oche? 
ke  na  pache  nissewunachehinan  ?  Ke  kiska- 
yimitin  owana  keya,  oo  Kunatisseema  Mun- 
eto. 

25  Akose  Jesus  kitootao,  omisse  itwao,  Aka 
kitoo,  mena  pache  wuyowee  w’eyowik  oche. 

26  Akose  ispe  aka  ka  pakissit  achdk  ka  peek- 
opitat,  mena  mistaha  ka  tapwat,  pache  wuyow- 
eew. 

27  Akose  kcikeyow  mamuskatumwuk,  mena 
omisse  kakukwachetoowuk,  Ivako  kakwi  oma  ? 
kako  ooske  kukaskimawusoowin  oma  ?  chikama 
tipayechekawin  oche  itussoowatao  apo  aka 
ka  pakisseyit  achakwa,  mena  nunahetak. 

28  Akose  samak  akota  achimaw  missewa 
waska  Galileeik. 

29  Akose  akota  oche,  k4  wuyoweetchik 
ayumehawekumikook  oche,  peetokwawuk  oo 
waskahikuneyeek  Simona  mena  Andrewa,  us- 
sitche  James  mena  John. 

30  Maka  Simon  w’ewa  oo’  kaweyewa  pimis- 
sineyewa  a  kisisoowe  itaspinayit,  akose  utte 
wetumowawuk. 

31  Akose  pache  sukecheechanao,  mena 
oopinao;  akose  samak  kisisoowe  itaspinawin 
nukutik,  akose  pumeestowao. 

32  Akose  a  ootakoosik,  ispe  pesim  pakis- 

simoot,  patoowawuk  kakeyow  a  akooseyit,  mena 
unehee  a  peeteskakooyit  muche  achakwa. 

33  Akose  kakeyow  ayiseyinewuk  otanowik 
6  die  mawutchehitoowuk  mamowe  iskwat- 
amik. 

34  Akose  ke  kekahao  mechat  a  dkooseyit 
nunatook  a  itaspinayit,  mena  ke  wuyoweetissa- 
wao  mechat  muche  achakwa;  mena  minima 
wawach  ke  eyinumowao  muche  Achakwa  kitta 
ayumeyit,  chikama  a  kiskayimikoot. 

35  Akose  a  kakesapayayik,  a  wuniskat 
kinwas  a  moya  kesikayik,  wuyoweew,  mena 
itootao  itta  anisikuto  ayayik,  akose  akota  ayum- 
ehaw. 

36  Akose  Simon  ussitche  unehee  ka  ke 
wechawikoot  pimitissawawuk. 

37  Akose  ispe  k&  miskowatchik,  omisse 
itawuk,  Kakeyow  ayiseyinewuk  ke  nutoonak- 
wuk. 

38  Akose  omisse  itao,  Mate  natutan  kotuka 
otanowa,  akota  mena  kitta  kukaskimawusoo- 

,  yan:  chikama  awuko  oche  ka  ke  pa  itoot- 
ayan. 

39  Akose  ke  kukaskimawusoo  oot  ayum- 
ehawekumikooyeek  missewa  Galileeik,  mena 
ke  wuyoweetissawao  muche  Achakwa. 

40  Akose  pache  natik  oopeekopuyewa,  a 
pukoosayimikoot,  mena  a  ochechekwunuppee- 
stakoot,  mena  omisse  a  itikoot,  Keespin  ket  ita- 
yetan,  ke  ga  ke  pakehin. 

41  Akose  Jesus,  a  moosetat  kitimakenaka- 

win,  sooweniskayew,  mena  saminao,  akose 
omisse  itao,  Net  itayetan  ;  pakisse  maka. 

42  Akose  kwiuskoonak  ka  peekiskwat,  samak 
peekopuyewin  nukutik,  mena  ke  pakissew. 

43  Akose  metoone  ayeechimao,  mena  samak 
sipwatissawao ; 

44  Mena  omisse  itao,  Maakwam  akaweya 
nantow  isse  oweyuk:  maka  sipwata,  wapiite 
k’eyow  ayumehawekemaw,  mena  make  ke  pak- 
ehikoowin  oche  unehee  kakwia  Moses  ka  ke 
itussoowat,  kitta  ke  kiskayetukik. 

45  Maka  wuyoweew,  mena  mache  wetum 
mistaha,  mena  tuswakatotum  awukwayew,  peyis 
eyekook  aka  wawach  Jesus  a  ke  moosisa  peet- 
okwat  keehe  waskahikunik,  maka  akut  ke 
ayaw  itta  a  nisikuto  ayayik :  akose  pache  nata- 
wuk  missewa  itta  oche. 

PISKETUSSINaHIKUN  II. 

Akose  ateet  kesikawa  ka  muyawepuyeyikee, 
itootao  mena  Capernaumik ;  akose  wetumwan  a 
ayat  peeche  akota  waskahikunik. 

2  Akose  samak  mechat  mawutchehitoowuk 
mamowe,  peyis  eyekook  aka  wawach  a  towak 
kitta  peetokwatchik,  numma  wawach  apo  waska 
iskwatamik :  akose  wetumowao  ayumewin. 

3  Akose  pa  natawuk,  a  pasewatchik  pauk 
a  nunumaspinayit,  nao  a  pimootahatchik. 

4  Akose  aka  kissewak  a  ke  natatchik  a  isse 
seetiskumatooweet,  otinumwuk  upukwana  itta 

a  ayayit :  akose  ispe  ka  towinukik,  pukitinum- 
wuk  nipawin  itta  oonunumaspinawa  ka  pimis- 
sineyit. 

5  Ispe  Jesus  weaputumwat  oo  tapwatum- 
oowineyew,  omisse  itao  oonunumaspinawa,  Ne’ 
Koosa,  ke  muchetewina  ket  usanumakowin. 

6  Maka  akota  oot  uppetawaw  ateet  oomus- 
sinahikawuk,  mena  a  mamitoonayetukik  oo’ 
taew^k, 

7  Tanaka  owa  napao  wache  pastamoot  ? 
owana  ka  ke  usanuk  muchetewina  piko  Muneto  ? 

8  Akose  samak  Jesus  kaskayetuk  oot  achak- 
ook  a  mamitoonayetumeyit,  omisse  itao, 
Tanaka  wache  mamitoonayetumak  ohoo  kak- 
wia  ke’  taewak  ? 

9  Tanunima  nowutch  weycituk  kitta  iteet 
oonunumaspinao,  Ke  muchetewina  ket  usanum¬ 
akowin  ;  tipo  kitta  itwak,  Wuniska,  mena  otina 
ke  nipawin,  akose  pimoota  ? 

10  Maka  kitta  ke  kiskayetumak  napao  oo’ 
Koosisan  a  ayat  sookatissewin  uskeek  kitta  us- 
anumakat  muchetewina,  (omisse  itao  oonunum¬ 
aspinawa,) 

11  Omisse  k’ititin,  Wuniska,  mena  otina  ke 
nipawin,  akose  itoota  k’ekeek  isse. 

12  Akose  samak  wuniska w,  otinum  nipawin, 
mena  wuyoweew  a  wapumikoot  kakeyow ; 
peyis  k&keyow  a  mamuskatumeyit,  mena  mum- 
echimawuk  Munetoowa,  omisse  a  itwatchik, 
Numma  wekach  omisse  isse  ne  ke  isse  waput- 
anan. 

13  51  Akose  mena  itootao  sisooch  wenepak- 
ook ;  akose  kakeyow  ookistukawe  ayiseyinewa 
natik,  akose  kiskinohumowao. 

14  Akose  a  utte  pimootat  akota,  wapumao 
Leyia  Alpheusa  oo’  koosiseyewa  a  uppeyit  itta 
ka  otinimeet  sooneyawa,  akose  omisse  itao, 
Pimitissahoon.  Akose  pussikoo  mena  pimitissa- 
wao. 

15  Akose  utte  ekin,  makwach  Jesus  a 
uppit  a  mechesoot  oo  waskahikuneyeek,  me- 
chatpublicanuk  ussitche  oomuchatissewuk  weet- 
uppimawuk  Jesusa  ussitche  oo  kiskinohumowa- 
kuneyewa :  weya  a  mechatitchik,  mena  a  pimit- 
issawatchik. 

16  Akose  ispe  oomussinahikawuk  ussitche 
Phariseewuk  weapumatchik  a  weche  meche- 
soomayit  puhlicana  mena  oomuchatissewa, 
omisse  itawuk  oo  kiskinohumowakuneyewa, 
Tanse  oma  wtche  weche  mechesoomat  mena 
minikwamat  publicana  mena  oomuchatissewa  ? 

17  Ispe  Jesus  peatuk,  omisse  itao,  Unekee 
ka  meyo  ayatchik  numoweya  nutowayima- 
wuk  nutookoonuya,  piko  unekee  ka  akoo- 
sitchik:  Numoweya  n’oche  pa  itootan  kitta 
nutoomuk  kwiusk  ootitatissew,  maka  oomuch¬ 
atissewuk  kitta  nukutukik  oo  muchetewine- 
wawa. 

18  Akose  oo  kiskinohumowakunewawa 
John  mena  Phariseewuk  oo  weke  kowukut- 
ahootawaw:  akose  pa  itootawuk  mena  omisse 
itawuk,  Tanaka  oo  kiskinohumowakunewawa 

John  mena  Phariseewuk  wache  kowukutahoo- 
yit,  maka  keya  ke  kiskinohumowakunuk  nurrima 
wawach  kowukutahoowuk  ? 

19  Akose  Jesus  omisse  itao,  Oot  owasimisa 
che  wekeetoowekumik  kitta  ke  kowukutayewa, 
a  askwa  wechawikootchik  oowekeetoowa  ?  a 
askwa  wechawatchik  oowekeetoowa,  numoweya 
kitta  ke  kowukutatchik. 

20  Maka  kesikawa  kitta  ochechepuyewa, 
ispe  oowekeetoowa  muskumeetwawe,  akose 
awukwunee  kesikawa  ka  kowukutahootchik. 

21  Numoweya  mena  oweyuk  ukoostahum 
ooske  munetoakinkuyase weyachekunik :  owaka 
unima  ooske  aye  ka  ke  mesahikaklk  otinumo- 
mukun  kuyase  ayik  oche,  akose  itta  ka  peeko- 
puyik  owusima  missaw. 

22  Mena  numoweya  oweyuk  ustaw  ooske 
meenisapoe  kuyase  ussewutchekunik :  owaka 
weya  ooske  meenisapoe  kitta  nissewunacheta- 
mukun  ussewutchekuna,  akose  a  seekepuyik 
meenisapoe,  mena  ussewutchekuna  kitta  nisse- 
wunatunwa  :  maka  ooske  meenisapoe  kitta  us- 
tanewun  ooske  ussewutchekunik. 

23  Akose  ke  ekin,  a  pimootat  pukwase- 
kuniskak  kistekanika  ayumehakesikayik;  akose 
ookiskinohumowakuna,  auttepimootayit,  moos- 
ukepitayewa  pukwasekuna. 

24  Akose  Phariseewa  omisse  itik,  Cheest, 
tanaka  wache  totukik  unima  a  ayumehakesik¬ 
ayik  aka  kitta  ke  tochekatapun  ? 

25  Akose  omisse  itao,  Numma  wekach  na 


12 


00  MEYO  ACHIMOOWIN 


k’  oche  ayumetanawaw  tanse  David  ka  totuk, 
ispe  kweyeetumat,  mena  neyootakutat,  weya, 
ussitche  unehee  ka  ke  wechawikoot  ? 

26  Ka  ke  isse  peetokwat  Munetoowekum- 
ikook  makwach  Abiathar  a  keche  ayumehawe- 
kemawit,  mena  ka  ke  moowat  ooyustwakoowe 
ayukonawa,  aka  oweyuk  oo  ga  ke  moowaty  piko 
ayumehawekemawa,  mena  ka  ke  meeyat  un¬ 
ehee  ka  ke  wechawikoot  ? 

27  Akose  omisse  itao,  Ayumehakesikaw  ke 
osechekatao  ayiseyinew  6che,  mena  numoweya 
ayiseyinew  ayumehakesikaw  6che : 

28  Awuk’  oche  napao  oo’  Koosisan  Tipa- 
yetum  mena  ayumehakesikayew. 

PISKETUSSINAHIKUN  III. 

Akose  mena  peetokwao  ayumehawekumikodk  ; 
akose  akota  napao  oot  ayaty  a  nippoowechee- 
chat. 

2  Akose  ussowapumawuk,  mate  ka  kekahayit 
a  ayumehakesikayik  ;  kitta  ke  misimatchik. 

3  Akose  omisse  itao  unehee  napawa  ka  nip- 
poowecheechayit,  Nepowe  tatawitch. 

4  Akose  omisse  itao,  Ooyussoowawinik  na 
itustao  kitta  meyo  totumeek  a  ayumehakesikak, 
apokittamuche  eteek?  kitta  pimachehewak,apo 
kitta  nippatakak  ?  Maka  numoweya  kitoowuk. 

5  Akose  ka  waska  kunowapumat  a  kisse- 
wasit,  aka  a  ndayetuk  a  ispeeche  muskoweta- 
hayit, omisse  itaonapawa,  Sooweniskaye.  Akose 

sooweniskayew :  akose  oo’  cheechee  ke  meen- 
wachetawan  tapiskooch  kotukeyew. 

6  Akose  Phariseewuk  sipwatawuk,  akose 
samak  ooyussoowatawuk  ussitche  Herodianuk 
tanse  kitta  ke  isse  nissewunachehatchik. 

7  Maka  Jesus  sipwatao  ussitche  oo  kiskin- 
ohumowakuna  wenepakook  isse :  akose  ookist- 
ukawe  ayiseyinewa  Galileeik  mena  Judeaik 
oche  pimitissahook, 

8  Mena  Jerusalemik  oche,  mena  Idumeaik 
oche,  mena  owusita  Jordanik;  mena  weya- 
waw  missewa  Tyre  mena  Sidonik  oche,  aosam- 
ayutitchik,  ispe  peatukik  unehee  keche  kakwia 
k4  totumeyit,  pa  natawuk. 

9  Akose  ayumehao  oo  kiskin oh umowakuna, 
upistche  mistiko  chemanis  kitta  kwyach  ustayik 
chikama  a  isse  osamayuteyit  ayiseyinewa,  aka 
kitta  pisteskakoot. 

10  Weya  mechat  a  ke  pimachehat;  peyis 
eyekook  a  nanachepahikoot  a  we  saminikoot, 
tuto  ote  ka  ke  ayayit  itaspinawina. 

11  Mena  akaka  pakissitchik  etchakwuk,  ispe 
weapumatchik,  otee tuppeestowawuk,  mena  tap- 
wawuk,  omisse  a  itwatchik,  Keya  ke  Mune- 
toowe  Koosisanewin. 

12  Akose  metoone  ayeechimao  aka  kitta 
achimikoot. 

13  Akose  koospam utchewao  wutcheek, 
akose  nutoomao  unehee  piko  a  itayetek  :  akose 
pache  natik. 

14  Akose  ooyukimao  metatut  nesosap,  kitta 

wechSwikoot,  mena  kitta  ke  sipwatissawat  kitta 
kukaskimewayit, 

15  Mena  kitta  ayayit  sookatissewin  kitta 
kekatayit  akoosewina,  mena  kitta  wuyoweetissA- 
wayit  muche  achakwa: 

1 6  Akose  Simona  uspenikatao  Peter  ; 

17  Mena  James  Zebedee  oo’  koosisa,  mena 
John  James  oo’  chewama  ;  akose  Boanerges 
isse  uspenikatao,  awukwane,  Peyasewe — koosis- 
anuk  a  itwak : 

1 8  Mena  Andrew,  mena  Philip,  mena  Bar¬ 
tholomew,  mena  Matthew,  mena  Thomas, 
mena  James  Alpheus  oo’  koosisa,  mena  Thad- 
deus,  mena  Simon  ka  Canaanitewit, 

19  Mena  Judas  Iscariot,  ka  ke  utawakayit 
w’eyow  :  akose  peetokwawuk  waskahikunik. 

20  IT  Akose  menamawutchehitooyewaookist- 
ukawe  ayiseyinewa,  eyekook  peyis  numma 
wawach  apo  kitta  ke  moowatchik  ayukonawa. 

21  Akose  ispe  oo’  totama  peatumeyit,  sip- 
watawuk  a  we  nutowe  oteetinatchik :  wreya  a 
itwratchik,  Wunetatookwa  oo  mitoonayechekun. 

22  Akose  oomussinahikawuk  ka  ke  pa 
itootatchik  Jerusalemik  oche  itwawuk,  Ayawao 
Beelzebuba,  mena  unehee  ka  tipayimavit  muche 
iichakwa  ka  oche  wuyoweetissawat  muche 
achakwa. 

23  Akose  nutoomao,  mena  omisse  itao  a 
uspahakamoot,  Tanta  isse  Muche  achak  ka  ke 
isse  wuyoweewapinat  Muche  ach&kwa  ? 

24  Mena  keespin  otanowewin  nunanische- 

hitomukun,  awuko  otanow  numoweya  kitta  ke 
etukwun. 

25  Mena  keespin  waskahikun  nunanischehit- 
omukun,  awuko  waskahikun  numoweya  kitta 
ke  etukwun. 

26  Mena  keespin  Muche  achak  pusikoosta- 
sootche,  mena  nunanischehitootche,  numoweya 
kitta  ke  etaw,  maka  kitta  poone  ayaw. 

27  Numoweya  oweyuk  kitta  ke  peetokwao  a 
muskowisseeyit  napawa,  w’ekeyeek,  kitta  nisse- 
wunachetawat  oot  ayaneyewa,  patima  nekan  ke 
tukoopitatche  napawaka  muskowisseeyit;  akose 
ka  ke  nissewunachetawat  w’ekeyew. 

28  Tapwa  k’  ititinawaw,  K^keyow  muche- 
tewina  kitta  usanumowawuk  napawe  koosisan- 
uk,  mena  pastamoowina  piko  ka  isse  pasta- 
moowakwa : 

29  Maka  una  ka  muche  itakwa  ka  Kunat- 
isseyit  Achak wa  numoweya  wekach  ayaw  usan- 
umakoowin,  maka  kitta  ayimehik  kakeka  nisse- 
wunachehoowin : 

30  Chikama  a  ke  itwayit,  Ayawao  aka  a 
pakisseyit  achakwa. 

31  Akose  maka  oo’  chewama  ussitche 
oo’  kawea  pa  itootayewa  akota,  akose,  wuyowee- 
timik  a  nepoweyit,  wetumowawuk,  a  nutoomat- 
chik. 

32  Akose  ookistukawe  ayiseyinewa  waska 
uppeestak,  akose  omisse  itawuk,  Cheest,ke’kawe 
mena  ke’  chewamuk  wuyoweetimik  ayawuk  a 
nunatoonaskik. 

33  Akose  nuskwawuseliao,  mena  omisse 
itao,  Owana  ne’kawe,  apo  ne’  chewamuk  ? 

34  Akose  waska  kunowapumao  unehee  ka 
waska  uppeestakoot,  akose  omisse  itwao, 
Wapumeekook  ne’  kawe  mena  ne’  chewamuk! 

35  Weya  piko  una  ka  totuk  oot  itayetum- 
oowin  Muneto,  awuko  ne’  chewam,  mena  net’ 
owamaw,  mena  ne’  kawe. 

PISKETUSSINaHIKUN  IV. 

Akose  mena  mache  kiskinohumakao  kissewak 
wenepakook :  akose  mawusuko  natik  ookistuk- 
awe  ayiseyinewa,  akose  poosew  mistiko  cheman- 
lk,  mena  ayaw  wenepakook ;  akose  ookistukawe 
ayiseyinewuk  kakeyow  ayawuk  kissewak  wene¬ 
pakook  pakwachak. 

2  Akose  kiskinohumowao  mechat  kakwia  a 
uspahakamoot,  mena  omisse  itao  oo  kukaskima- 
wusoowinik. 

3  Nutootumook;  Matika,  wuyoweewookistik- 
ao  a  we  nutowe  kistikat : 

4  Akose  oma  makwach  a  kistikat,  ateet 
pukissineyewa  putotaskunak,  akose  peyasesa 
pache  kitumwayewa. 

5  Menaateet  pukissineyewa  ussineeskak,itta 
aka  mistaha  uske  a  ayak;  akose  samak  sakus- 
kemukuneyewa,  weya  aka  a  kispukak  uske  : 

6  Maka  ispe  ispimik  atat  pesim,  ke  iskwa- 
tawao  ;  mena  chikama  aka  a  wutupemukukee, 
nippoowetinwa. 

7  Mena  ateet  pukissineyewa  missekawemin- 

ukuseesk&k,  akose  missekaweminukuseuk  sak- 
uskewuk,  akose  kipiskowawuk,  akose  numma 
wawach  netaweketamukunwa  kistekan. 

8  Akose  kotukuk  pukissinwuk  meyo  uskeek, 
mena  ke  netaweketamukunwa  kistekan  ka  ke 
sakuskemukuk  mena  yukehomukuk ;  mena  ne¬ 
taweketamukunwa,  ateet  nisto  metunow,  mena 
ateet  nikootwaso  metunow,  mena  ateet  meta- 
tuto  metunow. 

9  Akose  omisse  itao,  Una  ka  otowukat  kitta 
patuk,  key  am  kitta  nutootum. 

10  Akose  ispe  peaukoot,  unehee  ka  ke 
wechawikoot  ussitche  metatut  nesosap  kukwa- 
ckimik  uspahakamoowin. 

11  Akose  omisse  itao,  Keyawaw  ke  meeyik- 
owinawaw  kitta  kiskayetumak  ka  mamatawuk 
Muneto  oot  otanowewin :  maka  unekee  wuyow- 
eetimik  ka  ayatchik,  kakeyow  ohoo  kakwia 
tochekatawa  uspahakamoowinik : 

12  A  waputiikik  kitta  ke  waputumatchik, 
akose  aka  kitta  nissetowinumatchik ;  mena  a, 
patukik  kitta  ke  pitumatchik,  akose  aka  kitta 
nissetotumatchik ;  nantow  itta  oo  ga  kwaske- 
tawaw,  akose  oo  muchetewinewawa  kitta  usan- 
umowatyuk. 

13  Akose  omisse  itao,  Numma  na  ke  kiska- 
yetanawaw  oma  uspahakamoon  ?  akose  maka 
tanse  ka  ke  isse  kiskayetumak  kdkeyow  uspa- 
liakamoowina  ? 

14  IT  Ookistekao  kistekatum  ayumewin. 

15  Mena  awukwunik  okoo  putotaskunak  ka 

ayatchik,  itta  ayumewin  ka  kistekatak  ;  maka 
ispe  ka  patukwawe,  Muche  achak  pa  itootao 
samak,  mena  otinumwao  ayumewin  ka  ke 
kistekatayik  peeche  oo’  taeyeek. 

16  Mena  awukwunik  okoo  ussitche  ka  kis- 
tekateetchik  ussineeskak  ;  ispe  ka  patukwawe 
ayumewin,  samak  otinumwuk  keke  murna- 
takoosewin  ; 

17  Mena  numoweya  oowutupeemewuk  we- 
yawaw  kachewak,  akose  ayawuk  ukunuk  piko : 
mwastus,  ispe  ayimissewin  apo  pukwatitoowin 
waniskamukuke  ayumewin  oche,  samak  naya- 
tawayetumwuk. 

1 8  Mena  awukwunik  okoo  ka  kistekateetchik 
missekaweminukuseskak  ;  unekee  ka  patukik 
ayumewin, 

19  Akose  oma  uskeewe  mamitoonayeche- 
kuna,  mena  wuyasehewawina  wayootissewina 
oche,  mena  a  ukawatumeek  kotuk  kakwia  a 
peetokwamukukee,  kipiskumomukunwa  ayum¬ 
ewin,  akose  numma  netawekechekamukun. 

20  Mena  awukwunik  okoo  ka  kistekateet¬ 
chik  meyo  uskeek  ;  unekee  ka  patukik  ayume¬ 
win,  mena  ka  otinukik,  mena  ka  netaweketat- 
chik  kistekan,  ateet  nisto  metunow  eyekook, 
ateet  nikootwaso metunow,  mena  ateet  metatuto 
metunow. 

21  Akose  omisse  itao,  Patanewun  na 
wasuskotanikun  kitta  ustak  seepa  mukukook, 
apo  seepa  nipawinik  ?  Akose  aka  kitta  ust&k 
wasuskotanumakunatikook  ? 

22  Chikama  numoweya,  kakwi  katanewun, 
aka  kitta  nookootak ;  mena  numoweya  wekach 
kakwi  ke  kemooche  kunowayechekatao,  maka 
kitta  kiskayetakwuk. 

23  Keespin  oweyuk  otowukaw  kitta  patuk, 
keyam  kitta  nutootum. 

24  Akose  omisse  itao,  Pautuk  unima  ka 
patumak:  unima  ka  oche  tipahikakayak, 
awuko  ka  oche  tipahumakoweyak ;  mena  keya- 
waw  ka  patumak  owusima  ke  ga  meeyikowin- 
awrnw. 

25  Weya  una  ka  ayat,  kitta  meeyaw :  mena 
una  aka  ka  ayat,  kitta  muskumaw  apo  unim- 
ayew  ka  ayat. 

26  Akose  omisse  itwao,  Akose  asse  ayak 
Muneto  oot  otanowewin,  tapiskooch  napao  a 
wapinuk  kistekanisa  uskeek ; 

27  Akose  a  nipat,  mena  a  wuniskat  a  tipisk- 
ayik  mena  a  kesikayik,  akose  kistekana  oo  ga 
sakusketawaw,  numoweya  kiskayetum  tanse. 

28  Chikama  uske  sakusketamukun  kistekan 
saka;  nistum  muskoose,  akose  uskooch  pukwas- 
ekun. 

29  Maka  ispe  kistekana  ateetakwawe,  samak 
munisikao,  chikama  munisikawe  kesikaw  a 
ochechepuyeyik. 

30  Akose  omisse  itwao,  Kako  nuspitakt 
oowin  ka  ke  isse  nuspitumootayuk  Muneto  oo- 
otanowewin?  apo  kako  tapiskootayechekun  ka 
ke  oche  tapiskootayetumuk  ? 

31  Nuspitumomukun  paukomin  kistekanis, 

ispe  ka  kistekatake  uskeek,  mawutche  upisasin 
ka  etuteekee  kistekana  uskeek : 

32  Maka  ispe  ka  kistekatake,  oopikemukun, 
akose  mawutche  misaw  ka  etuteekee  kistekana, 
mena  mechato  puskatikwunayaw ;  akose  peyas- 
esuk  akota  akowastasimoowuk. 

33  Mena  mechat  akotoowe  uspahakamoo- 
wina  ke  oche  wetumowao  ayumewin,  a  isse 
kusketayit  kitta  patumeyit. 

34  Maka  aka  a  uspahakamoot  numoweya 
oche  ayumehao :  akose  ispe  peaukootwawe,  ke 
wetumowao  kakeyow  kakwia  oo  kiskinohumow- 
akuna. 

35  Akose  awuko  a  kesikayik,  ispe  watak- 
oosineyik,  omisse  itao,  Mate  asoowahutan 
kwaskukam  isse. 

36  Akose  ka  sipwatissawatchik  ookistukawe 
ayiseyinewa,  otinawuk  a  isse  ayayit  mistiko 
chemanik.  Mena  oo  wechawikooty  kotuka 
mistiko  chemanisa. 

37  Akose  missekeestin,  akose  a  mamukaskak 
mistiko  .  chemanik  pukumepuyewa,  peyis  a 
sakuskinak  eyekook. 

38  Maka  weya  ot&katukook  oot  ayaty,  a 
nipat  uspiskwasimoowinik :  akose  kooskoona- 
wuk,  mena  omisse  itawuk,  Ookemaw,  numma 
wawach  na  ke  kunupayetan  kitta  nissewuna- 
chehooyak  ? 

39  Akose  wuniskaw,  mena  kitootum  yootin, 
mena  omisse  itum  wenepak,  Pautuk,  we  keyame 
aya.  Akose  poone  yootin,  mena  keche  uy- 
wastin. 

40  Akose  omisse  itao,  Tanaka  wache  isse 
sakisseyak?  tanse  akeek  akaka  ootapwatumoo-i 
wineyak  ? 

41  Akose  naspitch  keche  sakissewuk,  mena 
omisse  ititoowuk,  Tantoowe  napao  owa,  apo 
yootin  nssitche  wenepak  ka  nunahetakoot  ? 

PISKETUSSINaHIKUN  y. 

Aeose  oteetumwuk  kwaskukam  itaka  wenepak, 
oot  uskewak  isse  Gadareneuk. 

2  Akose  ispe  ka  kupat  mistiko  chemanik 
oche,  samalc  nukiskak  napawa  chepuyekumik- 
ook  oche  a  ayawayit  dchdkwa  aka  a  pakisseyit, 

3  A  w’ekeyit  chepuyekumikooskak ;  mena 
numma  oweya  ke  kusketayewa  kitta  tukoopitik- 
oot,  numma,  numma  wawach  dpo  pewapisko 
pesakunapea  oche : 

4  Chikama  a  ata  ke  mechatwaw  tukoopiteet 
tukoopititoowina  oche  mena  pewapisko  pesa¬ 
kunapea  oche,  mena  a  ke  papeekopituk  pewap¬ 
isko  pesakunapea,  mena  tukoopititoowina  me- 
toone  a  ke  peekopituk :  mena  numoweya  oweya 
ke  kusketayewa  kitta  yoospissehikoot. 

5  Mena  mosuk,  tapiskayike  mena  keyesik- 
ayike,  ke  ayaw  wutcheek,  ussitche  chepuye¬ 
kumikooskak,  a  tapwat,  mena  a  matisoosoot 
ussinea  oche. 

6  Maka  ispe  weapumat  Jesusa  wayow  oche, 
isputaw  akose  putuppeestowao, 

7  Mena  tapwao  a  kissewat,  mena  omisse 

itwao,  Tanse  keya  ka  itaputchehitan,  Jesus, 
keya  Wakoosisimisk  mamowayus  aspakayetak- 
oosit  Muneto  ?  Ke  pukoosayimitin  weyaMuneto 
oche,  aka  kitta  nunakacheheyun. 

8  Weya  omisse  a  ke  itikoot,  Pache  wuyowee 
w’eyowik  napao  oche,  keya  aka  peyakisseyun 
achak. 

9  Akose  kukwachimao,  Tanse  asse  issenik- 
asooyun?  Akose  omisse  itao,  Legion  net 
issenikasoon :  chikama  a  mechatey&k. 

10  Mena  pukoosayimik  naspitch  aka  kitta 
sipwatiss&hookoot  awuko  uskeek  oche. 

11  Akota  maka  oot  ayatawaw  kissewak 
wutcheek  a  mechatitchik  kookoosuk  a  meche- 
sootchik. 

12  Akose  kakeyow  muche  achakwa  pukoos¬ 
ayimik,  omisse  a  itwayit,  Isitissahoonan  itta 
kookoosuk  ka  ayatehik,  kitta  ke  peeteskowuk- 
eetchik. 

13  Akose  samak  Jesus  eyinumowao.  Akose 
aka  ka  pakissitchik  achakwuk  wuyoweewuk, 
menapeeteskowawuk  kookoosa :  akose  kookoos¬ 
uk  sooke  nasepaputawuk  itta  a  keeskutchayik 
wenepakook,  (nantow  oo  nesoo  keche  metatuto 
metunowasetawaw;)  akose  ke  nistapawawuk 
wenepakook. 

14  Akose  unekee  ka  ke  mechesookowatchik 
kookoosa  tupuseewuk,  mena  wetumwuk  keche 
waskahikunik,  mena  akota  uskeek.  Akose 
nutowe  waputumwuk  kakwi  unima  ka  ke  to- 
tumoot. 

15  Akose  oteetawuk  Jesusa,  mena  wapum- 
awuk  unehee  ka  ke  kekeskowayit  muche  ach&k- 
wa,  mena  ka  ke  ayawayit  legiona,  a  uppeyit, 
mena  a  kekayoowinisayit,  mena  a.  ayayit  kwiusk 
oo  mitoonayechekuneyew :  akose  sakissewuk. 

16  Akose  unekee  ka  ke  waputukik  wetum- 
owawuk  tanse  ka  isse  ayayit  unehee  ka  ke 
kekeskowayit  muche  achakwa,  mena  ussitche 
kookoosa  oche. 

17  Akose  mache  pukoosayimawuk  kitta  sip- 
watayit  oot  uskeewak  oche. 

18  Akose  ispe  ka  poosit  mistiko  chemanik, 
una  ka  ke  kekeskowat  muche  dchakwa  pukoos- 
ayimao  kitta  ke  wechawat. 

19  Numoweya  maka  Jesus  eyinumowao, 
maka  omisse  itao,  Kewa  nasik  ke’  totamuk, 
akose  wetumowik  kako  keche  kakwia  ka  Tipa- 
yechekat  ka  totastumask,  mena  a  ke  kissawa- 
totask. 

20  Akose  sipwatao,  mena  mache  wetum 
Decapolisik  kako  keche  kakwia  Jesusa  ka  totas- 
tumakoot :  akose  kakeyow  ayiseyinewuk  ke 
mamuskatumwuk. 

21  Akose  ispe  Jesus  ka  asoowahoot  mis¬ 
tiko  cheman  oche  kwaskukam  isse,  mechat 
ayiseyinewa  mawusuko  natik :  mena  kissewak 
wenepakook  oot  ayaty. 

22  Akose,  poote,  ka  pa  natikoot  pauk  ka 
tipayetumeyit  ayumehawekumik,  Jairus  a  isse- 
nikasooyit;  akose  ispe  weapumikoot,  pukissin- 
eyewa  oo’  sitik, 

23  Akose  naspitch  pukoosayimik,  omisse  a 
itwayit,  KV  tanis  pimissin  kakach  a  nippit :  ke 
pukoosayimitin,  kitta  pache  saminut,  kitta  ke 
kekaheet;  akose  kitta  pimatissew. 

24  Akose  Jesus  wechawao :  mena  mechat 
ayiseyinewa  pimitissahook,  mena  pisteskak. 

25  f  Akose  pauk  iskwao,  a  we  nastook- 
wakowit  metatut  nesoosap  pipoonwa, 

26  Mena  a  ke  akoohikoot  mechat  kakwia  a 
itotakoot  mechat  nutookoonuya,  mena  a  ke 
mastinuk  kakeyow  kakwi  ka  ke  ayat,  akose 
aka  wawach  a  koche  meyoayasit,  maka  yayow 
owusima  a  utte  mayeayat, 

27  Ispe  k&  patuk  Jesusa  oche,  pache  see- 
toweyukeew  otan^k  oche,  mena  saminumwao 
oot  ukoohooneyew. 

28  Weya  omisse  a  ke  itwat,  Keespin  ke 
saminumwuke  apo  piko  oot  ayoowinisa,  ne  ga 
kekan. 

29  Akose  samak  itta  ka  otasekowuneyik  oo 
mikoom  ke  pastayew;  akose  moosetaw  w’e- 
yrowik  a  pimacheheet  awuko  itaspinawin 
oche. 

30  Akose  Jesus,  samak  a  kiskayetuk  sook- 
atissewin  a  ke  wuyoweemukuneyik  Veyowik 
oche,  k wask ekapo wew  makwawuyas,  mena  it- 
wao,  Owana  kA  saminuk  net  ayoowinisa? 

31  Akose  oo  kiskinohumowakuna  omisse 
itik,  Ke  wapumawuk  ookistukawe  ayiseyinewuk 
a  makooskaskik,  akose  ket  itwan,  Owana  ka 
saminit? 

32  Akose  waska  itapew  a  we  wapumat  un- 
ehee  ka  ke  totumeyit  oma  kakwi. 

33  Maka  iskwao  a  sakissit  mena  a  nuneke- 
puyit,  a  kiskayetuk  kakwi  k&  totastumat  w’e- 
yowik,  pa  oteetuppeestowao,  mena  wetumowao 
kakeyow  tapwawin. 

34  Akose  omisse  itao,  Wataniseek,  ke  tap- 
watumoowin  ke  ke  pimachehikoon  ;  ney4  paut- 
ukayimoowinik,  we  pimatisse  ket  itaspinawinik 
oche. 

35  Makwach  kayapitch  a  peekiskwat,  pa 
itootayewa  w’eekeek  oche  una  ka  tipayetuk 
avumehawekumik  ateet  a  itwayit,  Ke’  tanis 
nippew:  tanaka  wache  mikoskachehut  Ooke- 
maw  owusima  ? 

36  Samak  Jesus  peatuk  ayumewin  ka  ke 
itwaweet,  omisse  itao  unehee  ka  tipayetumeyit 
ayumehawekumik,  Akavveya  sakisse,  piko  tap- 
wata. 

37  Mena  numoweya  ke  eyinumowao  oweya 
kitta  pimitiss^hookoot,  piko  Peter,  mena  James, 
ussitche  John  oo’  chewama  James. 

38  Akose  oteetumwao  w’eekeeyew  unehee  ka 
tipayetumeyit  ayumehawekumik,  mena  wap- 
utum  a  mikooskache  ayaweet,  ussitche  unehee 
ka  matooyit  mena  ka  keche  matooyit. 

39  Akose  ispe  ka  peetokv/at,  omisse  itao, 
Tanaka  oma  wache  mikooskache  ayayak,  mena 
matooyak  ?  ooskeneekiskwasis  numoweya  nip¬ 
pew,  maka  nipaw. 

40  Akose  nunatookw&pehawuk,  Maka  ispe 

kakevow  ka  wuyoweetissawat,  itootahao  oo’  ta- 
weyewa  ussitche  oo’  kaweyewa  ooskeneekiskwas- 
isa,  mena  unehee  ka  ke  wechawikoot,  akose  pee- 
tokwao  itta  ooskeneekiskwasisa  ka  pimissineyit. 

41  Akose  sukecheechanao  ooskeneekiskwasisa, 
mena  omisse  itao,  Talitha  cumi  ;  awukwane,  a 
itwak,  Ooskeneekiskwasis,  k’  ititin,  wuniska. 

42  Akose  samak  ooskeneekiskwasis  wuniskaw, 
akose  pimootao  ;  weya  a  metatut  nesoosapo  pip- 
oonat.  Akose  ke  mamuskatumwuk  keche  mam- 
uskatumoowin  oche. 

43  Akose  sooke  ayeechimao  aka  oweya  kitta 
kiskayetuineyit ;  mena  itusoowao  nantow  kakwi 
kitta  ussumirneet. 

PISKETUSSINAHIKUN  yi. 

Akose  akota  oche  sipwatao,  mena  pa  itootao 
weya  kachewak  oot  uskeek  ;  akose  oo  kiskin- 
ohumowakuna  pimitiss&hook. 

2  Akose  ispe  ayumehawe  kesikaw  wache- 
chepuyeyik,  mache  kiskinohumakao  ayumeha- 
wekumikook  :  akose  mechat  a  patowatchik 
mamuskatumwuk,  a  itwatchik,  Tanta  watinuk 
owa  napao  ohoo  kakwia  ?  mena  kako  kukat- 
awayetumoowin  oma  ka  meeyeet,  tipo  unehee 
keche  utooskawina  ka  itotuk  oo’  cheecheeaoche  ? 

3  Nummayao  na  owa  mistiko-napao,  Mary 
oo’  koosisa,  oo’  chewama  James,  ussitche  Joses, 
mena  Juda,  ussitche  Simon  ?  mena  numma  na 
oot’  owamawa  ota  ke  wechawanowa  ?  Akose  ke 
nayatawayimawuk. 

4  Maka  Jesus  omisse  itao,  Okiskewahikao 
numoweya  aka  kitta  ayat  kistayetakoosewin, 
piko  weya  kachewak  oot  uskeek,  mena  keyekow 
weya  kachewak  oo’  totama,  mena  weya  kache¬ 
wak  w’eekeek. 

5  Mena  akota  numoweya  ke  totum  mamusk- 
ache  utooskawin,  piko  a  ke  saminat  ateet  oot- 
dkoosewa,  mena  a  ke  pimachehat. 

6  Mena  ke  mamuskatum  chikama  oot  an- 
watumoowinewaw  oche.  Akose  wask&tao  mis- 
sewa  otanowa,  a  kiskinohumakat. 

7  Akose  nutoomao  metatut  nesoosap,  mena 
mache  sipwatissawao  nAnesoo  ;  mena  meeyao 
sookatissewin  kitta  sakoochehayit  aka  ka  pak- 
isseyit  achdkwa  ; 

8  Mena  itussoowatao  aka  kakwi  kitta  tuk- 
oonumeyit  a  pupamootayit,  piko  suskahoon ; 
numoweya  mechimewut,  numoweya  ayukonaw, 
numoweya  sooneyawa  w’ewutewak : 

9  Maka  kitta  kekeskumeyit  muskissina  ; 
mena  numoweya  kitta  poostiskumeyit  nesoo  mis- 
kotakuya. 

10  Akose  omisse  itao,  Piko  itta  ka  peetok- 
wayak  peeche  waskahikunik,  akota  ayak 
eyekook  ka  sipwatayak  akota  oche. 

11  Mena  piko  una  aka  ka  we  otinikooyak, 
apo  patakooyak,  ispe  sapwatayako  akota  oche, 
pupowesitasimook  awukwayew  kitta  misimik- 
ootchik.  Tapwa  k’  ititinawaw,  owusima  kitta 
meyo  ayawuk  weyawaw,  Sodom  mena  Gomorrha 
ooyussoowawe  kesikake,  ispeech  awuko  otanow. 

12  Akose  sipwcltawuk,  mena  wetumakawuk, 
ayiseyinewuk  kitta  pukwatukik  muchetewin. 

13  Mena  ke  wuyoweetisstlwawuk  mechat 
muche  achakwa,  mena  a  toominatchik  pimme 
oche  mechat  unehee  ka  ke  akooseyit,  mena 
pimachehawuk. 

14  5[  Akose  keche  ookemaw  Herod  patum  a 
achimimeet  ;  (weya  missewa  oo  weyoowin  a 
atotumoot:)  akose  omisse  itwilo,  John  Ooseek- 
ahatakao  ke  wuniskaw  nippoowinik  oche,  mena 
awuk'  oche  wache  nookootat  mamuskache 
utooskawina. 

15  Kotokuk  itwawuk,  Elias  una.  Akose 
kotukuk  itwawuk,  Ookiskewahikao  una,  apo 
tapiskooch  pauk  ookiskewahikao. 

16  5[  Maka  ispe  Herod  peatuk,  omisse  it- 
wao,  John  una,  ka  ke  keeskekwatawuk  :  ke 
wuniskaw  nippoowinik  oche. 

17  Weya  Herod  kachewak  a  ke  isitissahoo- 
wat  mena  a  ke  otinat  Johna,  mena  a  ke  tukoo- 
pitat  kipahootoowinik  Herodias  oche,  oo’  che- 
wama  Philipa  w’eweyewa  oche :  weya  a  ke 
keche  weekimat. 

18  Weya  John  a  ke  itapun  Heroda,  Num- 
oweya  meywasin  keya  kitta  ayawimut  ke’  che- 
wam  we’wa. 

19  Awuk’  oche  Herodias  ke  pukwatao,  menaoo 
gake  nippahclty ;  maka  numoweya  ke  kusketaw : 

•  20  Weya  Herod  a  ke  koostat  Johna,  akisk- 
ayimat  a  kwiusk  itatisseyit  mena  a  kunatis- 
seyit  napawa,  mena  a  ke  nakutowayimat  ; 

mena  ispe  ka,  patowat,  ke  totum  mechat  ka.k- 
wia,  mena  ke  patowao  keke  mumdtakoosewin. 

21  Akose  a  nahepuyik  kesikavv  a  oocheche- 
puyeyik,  Herod  a  tipiskuk,  tipiskinakwawin 
osetowao  oo’  kemasisima,  keche  semakunisewe- 
kemawa  ussitche,  mena  mawutche  keche  ayd 
Galileeik ; 

22  Akose  ispe  oo’  tanisa  awuko  kayapitch 
Herodias  pea  peetokwayit,  mena  a  neemeyit, 
mena  a  naheyowahikoot  Herod  ussitche  unehee 
ka  weetuppimikoot,  keche  ookemaw  omisse  itao 
nnehee  ooskeneekiskwawa,  Nutotumowin  piko 
kakwi  a  itayetumnn,  akose  ke  ga  meeyitin. 

23  Akose  keche  itao,  Piko  kakwi  ka  nutotum- 
oweyun,  ke  ga  meeyitin,  apetow  net  otanowe- 
win  isko. 

24  Akose  wuyoweew,  mena  omisse  itao  oo’ 
kaweya,  Kakwan  ka  nutotuman  ?  Akose  omisse 
itwayewa,  Oo’  stikwan  John  Ooseekahatakao. 

25  Akose  samak  keyepe  pa  natao  keche 
ookemawa,  mena  nutotumowao,  omisse,  Net 
itayetiln  patima  kitta  meeyeyun  ooyakunik  oo’ 
stikwan  John  Ooseekahatakao. 

26  Akose  keche  ookemaw  naspitch  numma 
ke  ndayetum ;  ayewak  maka  oo  keche  it- 
wawin  oche,  mena  weeyawa  w  oche  ka  weetuppim¬ 
ikoot,  numoweya  we  anwatowao. 

27  Akose  samak  keche  ookemaw  isitissawao 
napawa,  mena  itussoowao  oo’  stikwaneyew 
kitta  pataweet  :  akose  itootao  mena  keeskek- 
watawao  kipahootoowinik, 

b  3 


30 


00  HEYO  ACHIMOOWIX 


28  Mena  patawao  oo’  stikwaneyew  ooyakun- 
ik,  akose  meeyao  ooskeneekiskwawa :  akose  os- 
keneekiskwao  meeyao  oo’  kaweya. 

29  Akose  ispe  oo  kiskinohumowakuna  pea- 
tumeyit,  pa  itootawuk  mena  otinumwawuk 
w’eyowey ew,  mena  ustawawuk  chepakumik- 
ook. 

30  5[  Akose  isitiss&wakunuk  mawusuko 
natawuk  Jesusa,  mena  wetumowawuk  kakeyow 
kakwia,  kake  totukik,  mena  ka  ke  kiskinohum- 
akatchik. 

31  Akose  omisse  itao,  Pa  itootak  keyawaw 
akut  itta  a  nisikuto  ayak,  akose  utcheyow  uy- 
wapik :  weya  mechat  a  ke  pa  itootatehik  mena 
a  sipwatatchik,  mena  numma  wawach  ke  tow- 
ustayew  apo  eyekook  kitta  mechesootchik. 

32  Akose  sipwatawuk  itta  a  nisikuto  ayayik 
chemanik  kemooch. 

33  Akose  ayiseyineTyuk  wapumawak  a  sip- 
watayit,  mena  mechat  kiskayimawuk,  mena 
mooscheputawuk  akota  isse  missewa  keche  was- 
kahikuneskcik  oche,  mena.  asiskowawuk,  akose 
mamowe  oteetawuk. 

34  Akose  Jesus,  ispe  wayoweet,  wapumao 
mechat  ayiseyinewa,  akose  moosetaw  a  kitim- 
akinowat,  chikama  a  nuspitowayit  mayutchik- 
wa  aka  kunowemayutchikwawa  a  ayawayit  : 
akose  mache  kiskinohumowao  mechat  kakwia. 

35  Akose  maka  ispe  kesikaw  mistaha  maya- 
wepuyik,oo  kiskinohumowakuna  pache  oteetik, 
mena  omisse  itwayewa,  Nisikuto  ayamukun 

ota,  akose  akwa  mistaha  maschepuyew  ke- 
sikaw  : 

36  Sipwatissahook,  kitta  ke  itootatchik  us- 
keek  missewa  waska,  mena  waskahikuneskak 
isse,  akose  kitta  utawastumasootchik  ayukon- 
aAva  :  chikama  numma  kakwi  ayawuk  kitta 
mechitchik. 

37  Nuskwawusehao  mena  omisse  itao, 
Ussumeekook.  Akose  omisse  itawuk,  Ne  ga  na 
nutowe  utawanan  nesoo  metatuto  metunow 
sooneyawapiskoosuk  eyekook  ayukonaw,  akose 
kitta  ussumukeetchik  ? 

38  Omisse  itao,  Tantuto  ayukonawuk 
ayawakook  ?  nutowe  itapik.  Akose  ispe  kask- 
ayetukik,  omisse  itwawuk.  Ncyanun,  ussitclie 
nesoo  kinoosawuk. 

39  Akose  itussoowatao  kakeyow  kitta  naiip- 
pehayit  papiskech  chepatukuskoosewukak. 

40  Akose  naiippewuk  papiskech,  mameta- 
tuto  metunow,  mena  naneyanuno  metunow. 

41  Akose  ispe  ka  otinat  neyanun  ayukonawa 
ussitche  nesoo  kinoosawa,  tustusapew  keche  ke- 
sikook  isse,  mena  meywukimao,  mena  puk- 
wanao  ayukonawa,  mena  meeyao  oo  kiskin- 
ohumowakuna  kitta  oovustwawayit ;  ussitche 
unehee nesoo  kinoosawa  matinumowao  kakeyow. 

42  Akose  kakeyow  ke  mechesoowuk,  mena 
ke  keespoowuk. 

43  Akose  otinumwuk  metatut  nesoosap 
wekoopewuta  a  sakuskinayikee  iskwachekuna 
oche,  mena  kinoos.awa  oche. 

44  Mena  unekee  ka  ke  moowatchik  ayuk- 
onawa  nantow  ke  neyanuno  keche  metatuto 
metunowasewuk  napilwuk. 

45  Akose  samak  ke  sakoochimao  oo  kisk- 
inohumowakuna  kitta  pooseyit  mistiko  che- 
manik,  mena  kitta  itootayit  kwaskukam  itaka 
nekan  Bethsaidaik,  a  askwa  sipwatissawat 
ayiseyinewa. 

46  Akose  ispe  ka  sipwatissdwat,  sipwatao 
wutcheek  isse  kitta  ayumehat. 

47  Akose  ispe  watakoosineyik,  mistiko  che- 
man  tawitch  wenepakook  ayayew,  akose  weya 
ii  paukoot  uskeek. 

48  Akose  wapumao  sooke  a  utooskayit  a 
usapooyayit  ;  weya  a  nayatawetineyik  :  akose 
nantow  atookwa  a  utte  kakesapayayik  oteetao,  a 
pimootat  tukooch  wenepakook,  mena  oo  ga  ke 
mayaskowaty. 

49  Maka  ispe  weapumatchik  a  pimootayit 
tukooch  wenepakook,  ke  itayetumwuk  achak 
atookwa,  mena  mowimookawuk  : 

50  Weya  kakeyow  a.  wapnmatcliik,  mena  ke 
mikooskatayetumwuk.  Akose  samak  weche 
aynmimao,  mena  omisse  itao,  Mum^takoosik  : 
neya  oma  ;  akaweya  sakissik. 

51  Mena  natao  peeche  mistiko  chemanik 
isse  ;  akose  yootin  poonepuyew:  mena  nas- 
pitch  mamuskatumwuk,  mena  keche  mamuskat- 
ayetnmwuk. 

52  Chikama  numoweya  a  mamitoonaye- 
tuk  ik  unima  mamuskache  isslehekawin  ayuk 

onawa  :  weya  oo’  taewaw  a  muskowus- 
tayik. 

53  Akose  ispe  ka  mayaskukik,  oteetum- 
wuk  uske  Gennesaret,  mena  natukdtramwuk. 

54  Akose  ispe  ka  kupatchik  chemanik  oche, 
samak  kiskayimawuk, 

55  Mena  pupamootawuk  missewa  akota  was- 
ka,  mena  mache  pupamootahawuk  nipawinik 
unehee  ka  ke  Akooseyit,  itta  a  patukik  a  ayayit. 

56  Mena  piko  itta  a  peetokwat,  waskakik- 
nneskak  isse,  apo  keche  waskahikuneskdk,  4po 
uskeek,  ke  ayayewa  ootakoosewa  maskunayeek, 
mena  a.  pukoosayimatchik  kitta  ke  saminum- 
watchik  keyam  piko  chekask  oot  ukoohooneyew : 
mena  tuto  ka  ke  saminatchik  ke  pimachehaw- 
uk. 

PISKETUSSINaHIKUN  yii. 
Akose  pache  mawusuko  natik  Phariseewa, 
mena  ateet  oomussinahikawa,  Jerusalemik  a  pa. 
otootayit. 

2  Akose  ispe  weapumatchik  ateet  oo  kiskin- 
ohumowaknneyewa  a  moowayit  ayukonawa 
keke  aka  pakissewin,  awukwane  a  itwak,  keke 
aka  a  kitchistapawutAk,  mecheecheea,  ke  naya- 
tawayetumwuk. 

3  Weya  Pharisee wuk,  ussitche  kakeyow 
Jewuk,  patima  mechatwaw  kc\  keseepakinuk, 
wawe  oo’  cheecheewawa,  numoweya  mechesoo- 
wuk,  a  mitchiminukik  oot  issetwawineyew  was- 
kuch  kissavinewa. 

4  Menak&tukooseekwawe  utatoowinik  oche, 
patima  ka  keseepakeetwawe,  numoweya  meche- 
soowuk.  Mena  meckat  kotuka  kakwia  etuk- 
wunwa,  ka  ke  otinukik  kitta  mitchiminukik,  a 
keseepakinumeek  ooyakunisa,  inena  minikwa- 
kuna,osawekwuk-ussewutchekuna,  ussitche  tat- 
uppewina. 

5  Akose  Phariseewuk  ussitche  oomussina- 
hikawuk  kukwachimawuk,  Tanaka,  numoweya 
ke  kiskinohumowakunuk  totumwuk  a  ke  isse 
itatisseyepun  waskuch  kissayinewa,  maka  ka 
moowmtchik  ayukonawa  aka  a  ke  kitchista- 
pawutatchik  oo’  cheecheewawa  ? 

6  Nuskwawusehao  mena  omisse  itao,  Me- 
toone  ke  ke  kiskewahookoowaw  Esaias  keya- 
waw  oowuyaschisootik,  ka  isse  itussinahikatak, 
Okoo  ayiseyinewuk  ne  mumechimikwuk  oo’ 
toonewawa  oche,  maka  oo’  taewaw  wayow 
ay aye  w. 

7  Ayewak  pikonuta  ne  putuppeestakwuk, 
a  kiskinohumakatchik  kukaskimewawina  ayis- 
eyinewa  oo’  yussoowawineyewa. 

8  Weva  oopima  a  ustayak  oo’  yussoowawin 
Muneto,  ke  mitchiminanawaw  oot  issetwawin- 
ewaw  ayiseyinewuk,  ka  kitchistapawut&k  min- 
ikwakuna  mena  ooyakunisa  :  mena  mechat 
kotuka  akotoowe  kakwia  ke  totanawaw. 

9  Mena  omisse  itao,  Metoone  ket  atowaye- 
tanawaw  Muneto  oo’  yussoowawin,  kitta  ke 
kunowayetumak  keyawaw  kachewak  ket  isset- 
wawinewaw. 

10  Weya  Moses  a  ke  itwa.fr,  Kistayimik  k’ 
otawe  mena  ke’  kawe  ;  mena,  Piko  oweyuk 
muche  itatche  oo’  taweya  apo  oo’  kaweya 
keyam  kitta  nippahaw : 

11  Maka  keyawaw  ket  itwanawaw,  Keespin 
oweyuk  itatche  oo’  taweya  apo  oo’  kaweya, 
Corban  awuko,  awukwane  a  itwak,  makewin, 
piko  kakwan  kitta  ke  oche  otisseyun  neya 
oche ;  kitta  tipayimisoo. 

12  Mena  numoweya  ket  eyinumowawavv 
owusima  nantow  kakwan  kitta  totumowat  oo’ 
taweya  apo  oo’  kaweya  ; 

13  A  issetayak  Muneto  oot  ayumewin  aka 
nantow  kitta  itaputuneyik  ket  issetwawinewaw 
oche,  ka  ke  makeyak  :  mena  mechat  akotoowe 
kakwia  ket  itotanawaw. 

14  U  Akose  ispe  ka  nutoomat  kakeyow  ayis- 
eyinewa,  omisse  itao,  Nutootowik  kakeyow 
keyawaw,  mena  nissetotumook  : 

15  Numma  etukwun  kakwan  oowuyoweetim- 
ayik  ayiseyinew,  a  peetokwamukuneyik  w’e- 
yowik  kitta  ke  nissewunachehikoot :  maka  une- 
hee  kakwia  ka  wuyoweepuyikee  w’eyowik  oche, 
awukwunee  ka  nissewunachehikoot  ayiseyinew. 

16  Keespin  oweyuk  otowukaw  kitta  patuk, 
keyam  kitta  nutootum. 

17  Akose  ispe  ayiseyinewa  k&  nukutat  ka 
peetokwat  maka  waskahikunik,  oo  kiskinohum- 
owakuna  kukwachimik  uspahakamoowin  oche. 

18  Akose  omisse  itao,  Akose  na  kayapitch 
neestawaw  aka  asse  oonissetotumoowineyak  ? 

Numma  na  ke  nissetowinanawaw,  piko  kakwi 
wuyoweetimik  oche  a  peetokwaskakoot  ayise¬ 
yinew,  numma  ke  nissewunachehik  ; 

19  Chikama  numoweya  peetokwamukun- 
eyew  oo’  taik,  malca  wutak  isse,  mena  wuyow- 
cepuyew,  a  paketamukuk  k&keyow  mechima  ? 

20  Akose  omisse  itwao,  Unima  ka  wuyow- 
eemukuk  ayiseyineek  oche,  awukwayew  nasse- 
wunachehikoot  ayiseyinew. 

21  Chikama  peetokwumayik  oche,  oo’  tae- 
wak  oche  ayiseyinewuk,  ochepuyewa  muche 
mitoonayechekuna,  pisikwatissewina,  mamowe- 
hitoowina,  nipp&hitoowina, 

22  Kimootewina,  ukawatumoowina,  much- 
atissewina,  keyaskewin,  pisikwache  itatissewin 
muche  kunowaputoowin,  pastamoowin,  kista- 
yimoowin,  kukapatissewin  : 

23  Kakeyow  ohoo  muche  kakwia  peetok- 
wumayik  ochepuyewa,  mena  nissewunachehik 
ayiseyinew. 

24  Akose  akota  oche  pussikoo,  mena  itoo- 
tao  sisooch  Tyre  mena  Sidonik,  mena  peetok- 
wao  peeche  waskahikunik,  mena  ke  nutowaye- 
tum  aka  oweya  kitta  kiskayetumeyit :  maka 
numoweya  ke  kasoo. 

25  Chikama  pauk  iskwao,  oo’  taniseyewa  a 
ayawayit  aka  a  pakisseyit  achakwa,  patume- 
yewa,  akose  pa  itootayewa  mena  pukissineyewa 
oo’  sitik  : 

26  Una  iskwao  oo  Greekewety,  a  Syrophe- 
nicianewit  itta  a  ocheet  oche ;  akose  pukoosa- 

yimao  kitta  wuyoweetissAwayit  muche  achakwa 
oo’  tanisa  w’eyoweyeek  oche. 

27  Maka  Jesus  omisse  itao,  Keyam  pitta 
owasisuk  kitta  keespoowuk:  chikama  numoweya 
nahepuyew  kitta  otinimeet  owasisuk  oot  ayuk- 
onamewawa,  akose  utimwuk  kitta  issewapinum- 
iltchik. 

28  Akose  nuskwawusehao  mena  omisse 
itao,  Aha,  Tapayechekayun  :  ayewak  utimwuk 
seepa  mechesoowin&tikook  mechewuk  owasisa 
oo  pewachekuneyewa. 

29  Akose  omisse  itao,  Oma  itwawin  oche 
kewa ;  muche  clehak  wuyoweew  ke’tanis  w’eyow- 
ik  oche. 

30  Akose  ispe  watetuk  w’eekee,  miskowao, 
muche  dchdkwa  a  ke  wuyoweeyit,  akose  oo’ 
tanisa  a  pimissineyit  nipawinik. 

31  Akose  mena,  a  sipwatat  Tyre  mena  Si- 
donik  oche,  pa  itootao  wenepakook  Galileeik,  a 
sapootat  Decapolisik. 

32  Akose  patoowawuk  pauk  a  kukapetayit, 
mena  a  nayatawayit  a  peekiskwayit ;  akose  puk- 
oosayimawuk  kitta  saminayit. 

33  Akose  akut  itootahao  ayisejuneeskak 
oche,  mena  ustaw  oo’  cheeeheea  peeche  oo’ 
towukuyeek,  mena  seekoo,  akose  saminumwao 
oo’  tayuneyew  ; 

34  Akose  keche  kesikook  a  itapit,  yukut- 
amoo,  akose  omisse  itao,  Ephphatha,  awuk- 
wane,  Pasketapuye. 

35  Akose  samak  oo’  towukuya  pasketapuye- 

yewa,  ruena  oo’  tayuneweape  apeekopuyeyew, 
akose  ayumew  metoone. 

36  Akose  ayeechimao  aka  kitta  wetumowayit 
oweya  :  maka  owusima  a  wetumowat,  owusima 
naspitch  mistaha  wetumeyewa ; 

37  Mena  naspitch  a  mamuskatumeyit,  omis- 
se  a  itwayit,  Ke  totum  kakeyow  kakwia 
kwiusk :  issehilo  ookukapetawa  kitta  patumeyit, 
mena  aka  oonetawawa  kitta  peekiskwayit. 

PISKETUSSINAHIKUN  VIII. 

Awukwonee  kesikawa  ookistukawe  ayiseyin- 
ewuk  naspitch  a  mechatitchik,  mena  aka  kakwi 
a'ayatchik  kitta  mechitchik,  Jesus  nutoomao 
oo  kiskinohumowakuna,  mena  omisse  itao, 

2  Ne  kitimakinowawuk  ookistukawe  ayis- 
eyinewuk,  chikama  akwa  nisto  kesikawa  ne 
ke  wechakwuk,  akose  numoweya  kakwi  ayawuk 
kitta  mechitchik  : 

3  Mena  keespin  sipwatisstlwukwawe  w’ee- 
keewdk  isse  a  nootakutatchik,  kitta  utte  noota- 
sinwuk :  weya  mechat  w^yow  a  otootatchik. 

4  Akose  oo  kiskinohumowakuna  nusk- 
weiwusehik,  Tanta.  oche  oweyuk  ktl  ke  kees- 
pooyat  ohoo  ayiseyinewa  ayukonawa  oche  ota 
pukwuchayik 

5  Akose  kukwachimao,  Tantuto  ayukonawuk 
ayawakook?  Akose  cmisse  itwayewa,Tapukoop. 

6  Akose  itussoowatao  ayiseyinewa  kitta  up- 
peyit  uskeek  :  akose  otinao  unehee  tapukoop 

ayukonawa,  mena  nunaskomoo,  mena  pukwa- 
nao,  mena  meeyao  oo  kiskinohumowakuna 
kitta  ooyustwowayit ;  akose  ke  ooyustwowawuk 
ayiseyinewa. 

7  Mena  oot  ayawatawaw  ateet  upistohe 
kinoosasisa  :  mena  meywukimao,  mena  itus- 
soowaoawukwunee  ussitehekitta  ooyustwowayit. 

8  Akose  ke  mechesoowuk,  mena  ke  kees- 
poowuk :  akose  ke  otinumwuk  pewachekuna 
ka  ke  nukutumoot  tapukoop  wekopewuta 
sakuskin. 

9  Mena  unekee  ka  ke  mechesoowapun  nan- 
tow  oo  nao  kecke  metatuto  metunowasetawaw  : 
akose  sipwatissawao. 

10  Akose  samak  poosew  chemanik  ussitche 
oo  kiskinohumowakuna,  mena  pa  itootao  pukee 
Dalmanuthaik. 

11  Akose  Phariseewuk  pa  itoota.'wuk,  mena 
mache  kukwachimawuk,  a  nutoonumwatchik 
mamatawe  kilkwi  keche  kesikook  oche,  a  we 
kootayimatchik. 

12  Akose  mumapinao  mistaha  oot  achakook, 
mena  itwao,  Tantka  okoo  ayiseyinewuk  wache 
nutoonukik  mamatawe  kakwi  ?  tapwa  k’  ititin- 
awaw,  Numoweya  kitta  oche  meeyawuk  okoo 
ayiseyinewuk  mamatawe  kakwi. 

13  Mena  ke  nukutao,  akose  utte  poosew 
chemanik  mena  a  sipwatat  kwaskukam  isse. 

14  Kiskinohumowakunuk  maka  ke  wun- 
ekiskissewuk  kitta  tukoonatchik  ayukonawa, 
mena  numma  wawach  oot  ayatawaw  kakwi 

peeche  chemanik  owusima  piko  pauk  ayuk- 
onawa. 

15  Akose  kukaskimao,  omisse,  Pautuk,  us- 
wayetumook  oot  oopeechechekunewaw  Phari- 
seewuk,  mena  oot  oopeechechelcun  Herod. 

16  Akose  aayumehitoowuk,  omisse,  Aka  a 
ayawimayuk  ayukonawa. 

17  Akose  ispe  Jesus  kaskayetuk,  omisse  itao, 
Tanaka  wache  aayumehitooyak,  aka  ayukonaw 
a  ayawak  ?  numma  na  chaskwa  ke  nissetowin- 
anawaw,  4po  kitta  nissetotumak  ?  ket  ayanawavv 
na  kayapitch.  ke’  taewaw  a  muskowustak  ? 

18  A  ayayak  me’skesikwa,  numma  na  ke 
waputumanawaw  ?  mena  a  ayayak  me  towuk- 
uya,  numma  na  ke  patanawavv  ?  mena  num¬ 
ma  na  ke  kunokiskissinawaw  ? 

19  Ispe  a  peekoonumowukik  neyanun  ayuk¬ 
onawa  neyanun  keche  metatuto  metunow, 
tantuto  wekopewuta  sakuskin  peewachekuna 
ka  otinumak  ?  Omisse  itwayewa,  Metatut 
nesoosap. 

20  Mena  ispe  tapukoop  meatinumowukik 
nao  keche  metatuto  metunow,  tantuto  weko¬ 
pewuta  sakuskin  peewilchekuna  ka  otinumak? 
Omisse  itwiiwuk,  Tapukoop. 

21  Akose  omisse  itao,  Tanakeek  aka  ka  nis- 
setotumak  ? 

22  Akose  pa  itootao  Bethsaidaik  ;  akose 
patoowawuk  napawa  aka  a  wapeyit,  mena  puk- 
oosayimawuk  kitta  saminayit. 

23  Akose  sukecheechanao  unehee  napawa  aka 

ka  wapeyit,  mena  sipwatahao  waskahikunesk&k 
oche;  akose  ispe  ka  seekwatumwat  oo1  skesik- 
oyewa,  mena  ka  saminat,  kukwachimao  keespin 
kakwi  weaputumeyikwa. 

24  Akose  tustusapew,  mena  itwao,  ne  wap- 
umawuk  ayiseyinewuk  tapiskooch  mistikwuk, 
a  pimootatchik. 

25  Akose  mena  saminumwao  oo’  skesik- 
oyewa,  mena  tustusapehao :  akose  ke  meywa- 
yaw,  mena  ke  wapumao  kakeyow  oweya  me- 
toone. 

26  Akose  kewatissawao  w’eekeeyeek  isse, 
omisse  a  itat,  Akaweya  itoota  waskahikuneskak, 
apo  akaweya  oweyuk  wetumow  waskahikun¬ 
eskak. 

27  Akose  Jesus  wuyoweew,  ussitehe  oo 
kiskinohumowakuna,  waskahikuneskak  isse 
Cesarea  Philippiik :  akose  a  utte  itootatchik 
kukwachimao  oo  kiskinohumowakuna,  omisse  a 
itat,  Owana  asitchik  ayiseyinewuk? 

28  Akose  omisse  itwawuk,  John  Ooseekahat- 
akao:  maka  ateet  Elias  itwawuk;  mena  ko- 
tukuk,  Pauk  ookiskewahikao. 

29  Akose  omisse  itao,  Maka  owana  keyawaw 
atwayak  ?  Akose  Peter  nuskwawusehao  mena 
omisse  itao,  Keya  awuko  Christ. 

39  Akose  wetumowao  aka  oweya  kitta  achim- 
ostowayit  wreya  oche. 

31  *f[  Akose  mache  kiskinohumowao,  napao 
oo’  Koosisan  kitta  kootayetuk  mechat  kakwia, 
mena  kitta  atowayimikoot  kassayinekutumeyit, 

ussitche  klche  ayumehawekemawa,  mena  oo- 
mussinahikawa,  mena  kitta  nippaheet,  mena 
ke  nistoo  kesikayike  kitta  wuniskat  mena. 

32  Mena  ke  itwao  awuko  itwawin  moosisa. 
Akose  Peter  otinao,  mena  mache  kitootao. 

33  Maka  ispe  ka  kwaskekapowit  mena  ket 
kunowupumat  oo  kiskinohumowakuna,  kitootao 
Petera,  omisse  a  itwat,  N’  ispiskwunik  itoota 
keya,  Muche  achak :  chikama  numoweya  ke 
mamitoonayetan  unehee  kakwia  Munetook  ka 
ocheekee,  maka  unehee  kakwia  ayiseyineek  ka 
ocheekee. 

34  Akose  ispe  kd  nutoomat  ayiseyinewa  us¬ 
sitche  oo  ki skin 6 h um wakun a,  omisse  itao, 
Piko  una  ka  we  pimitissahoot,  keyam  kitta  an- 
wttasoo,  akose  kitta  otinum  oot  ayimissewin, 
mena  ne  ga  pimitissahook. 

35  Chikama  una  ka  we  pimachetat  oo  pim- 
atissewin  kitta  wunetaw;  maka  una  ka  wun- 
etat  oo  pimatissewin  neya  oche  mena  meyo 
achimoowin  oche,  awuko  ka  pimachetat. 

36  Chikama  kakwi  ka  otissit  ayiseyinew, 
keespin  kusketatche  missewa  uske,  akose  wun- 
ehatche  oot  achak’wa  ? 

37  Apo  kakwi  meskooch  ayiseyinew  ka 
makit  oot  &chakwa  oche? 

38  Oweyuk  maka  ka  nunapawissestowit  mena 
net  ayumewina  ota  pisikwatissewe  mena  much- 
atissewe  ayiseyineeskak ;  awukwune  neesta 
napao  oo’  Koosisan  ka  nunapawissestowat,  ispe 
pa  itootatche  oo  mumechimikoowineyeek  06’ 

rawea  ussitche  kunache  kcche  utooskaya- 
kuna. 

PISKETUSSINaHIKUN  IX. 

Akose  omisse  itao,  Tapwa  k’  ititinawaw,  Ateet 
ota  ka  nepowitchik,  numoweya  kitta  koochis- 
tumwuk  nippoowin,  patima  eyekook  ke  wap- 
utukwawe  Muneto  oot  otanowewin  kitta  ooche- 
chepuyeyik  keke  sookatissewin. 

2  Akose  ka  nikootwaso  kesikak  Jesus 
wechawao  Petera,  mena  Jamesa,  ussitche 
John,  akose  itootahao  itta  a  ispayik  wutche 
akut  itta  a  paukootchik :  akose  ke  meskooche- 
nakoosew  a  wapumikoot. 

3  Akose  oot  ayoowinisa  wasetayewa,  nas- 
pitch  a  wapiskayikee  tapiskooch  koona;  eye¬ 
kook  aka  ookechistaMhikao  ota  uskeek  kitta  ke 
isse  wapisketat. 

4  Akose  oteetikwuk  Eliasa  ussitche  Mosesa : 
mena  weche  peekiskwamawuk  Jesusa. 

5  Akose  Petea  peekiskwao  mena  omisse  itao 
Jesusa,  Ookemaw,  meywasin  ota  kitta  ayayuk : 
keyamne  ga  osetanan  nistoo  mekeewapa;  pauk 
keya  oche,  mena  pauk  Moses  oclie,  mena  pauk 
Elias  oche. 

6  Chikama  aka  a  kiskayetuk  tanse  kitta 
itwat;  weya  naspitch  a  sakissitchik. 

7  Akose  wusko  ako was ta hook wuk :  akose 
ayumewin  patumwuk  wuskook  oche,  omisse  <1 
itwayik,  Awuko  owa  ka  sakehuk  ne’  Koosis: 
nutootak. 

8  Akose  sissekooch,  ispe  waska  ka  itapitchik, 
numoweya  oweya  owusima  wapumawuk,  piko 
Jesusa  a  wechakootchik. 

9  Akose  a  pa  neetamutchewatchik  wuteheek 
oche,  kunomao  aka  kitta  wetumowayit  oweya 
kako  kakwia  ka  waputukik,  patima  eyekook 
napawe-Koosisan  ke  wuniskatche  nippoowinik 
6che. 

10  Akose  ke  kunowayetumwuk  awuko  itwa- 
win,  a  kakukwachetootchik  kakwan  awuko 
wuniskawin  nippoowinik  oche. 

.  11  if  Akose  kukwuchimawuk,  omisse,  Tan¬ 
aka  oomussinahikawuk  wache  itwatchik  Elias 
nekan  kitta  tukoosin? 

12  Akose  nuskwawusehao  mena  wetumowao, 
Elias  nekan  tapwa  tukoosin,  mena  kakeyow 
kakwi  ooyustaw ;  mena  tanse  a  isse  itussina- 
hikatak  napawe-Koosisan  oche,  kitta  koot- 
iiyetuk  mechat  kakwia,  mena  kitta  atowayimeet. 

13  Maka  k’  ititinawaw,  Elias  assi  tapwa 
tukoosin,  menake  totowawuk  piko  a  itayetukik, 
ka  isse  itussinahikatayik  weya  oche. 

14  Akose  ispe  watetat  oo  kiskinohumow- 
akuna,  wapumao  ookistukawe  ayiseyinewa  a 
wechawayit,  mena  oomussinahikawa  a  kd- 
kukwachimayit. 

15  Akose  samak  kakeyow  ayiseyinewuk,  ispe 
weapumatchik,  naspitch  ke  mamuskatumwuk, 
akose  a  nachepahatchik  utumiskowawuk. 

16  Akose  kukwachimao  oomussinahikawa, 
Kakwan  ka  kukwachimakook  ? 

17  Akose  pauk  ookistukawe  ayiseyineeskak 
oche  nuskwawusehao  mena  itwao,  Ookemaw, 
Ke  ke  patwatin  ne’  koosis,  a  ayawat  achakwa 
aka  a  netawayit; 

18  Mena  piko  itta  wateetinikootche,  peek- 
oopitik  :  mena  peesetawutamoo,  mena  kechees- 
kapitao  w’epita  oche,  mena  utte  kowakutoosoo : 
mena  ne  ke  kukwachimawuk  ke  kiskinohum- 
owakunuk  kitta  wuyoweetissawatchik ;  akose 
numoweya  ke  kusketawuk. 

19  Nuskwawusehao,  mena  omisse  itwao,  0 
aka  watapwltumoowineyak  aniska  pea  oche- 
yak,  taneyekook  kinwas  ka  wechatukook  ? 
taneyekook  kinwas  ka  pahitukook?  patoowik 
neya. 

20  Akose  patoowawuk:  akose  ispe  weap-' 
umat,  samak  Achakwa  peekoopitik  ;  mena 
pukissin  uskeek,  mena  titipeew  a  peesetawut- 
amoot. 

21  Akose  kukwachimao  oo’  taweyewa, 
Taneyekook  uspin  oma  ka  ke  oteetikoot?  Akose 
omisse  itwayewa,  A  owasisewit  oche. 

22  Mena  mechiitwaw  ke  muchoostawapinik, 
mena  ke  pukustowawapinik,  kitta  nisse- 
wunachehikoot :  maka  keespin  kakwi  ka  ke 
kusketawuna,  kitimaninowinan,  mena  weche- 
hinan. 

23^ Jesus  omisse  itao,  Keespin  ke  ga  ke 
tapwatan,  kakeyow  kakwia  watuneyewa  una 
ka  tapwatuk. 

24  Akose  samak  oo’  taweya  una  owasis 

tapwao,  mena  omisse  itwao  a  ochekowapit, 
Tapayechekayun,  ne  tapwatan  ;  wecheta  num- 
ma  ne  tapwatumoowin. 

25  Ispe  Jesus  weaputuk  ayiseyinewa  a  pa 
mamowepahi  toovit,  kitootao  achakwa  aka  ka 
pakisseyit,  omisse  a  itat,  Keya  aka  natawayun 
mena  kakapetayun  elchak,  ke  seekimitin,  kitta 
pa  wuyoweewut  w’eyowik  oche,  mena  akaweya 
mena  peetokwa  w’eyowik. 

26  Akose  achak  tapwao,  mena  peekopitao 
naspiteh,  mena  pa  wuyoweew  w’eyoweyeek 
oche :  akose  tapiskooch  oweyuk  a  nippit  ke- 
isse  ayaw  ;  eyekook  issa  piko  mechat  a  itwat- 
chik,  Nippew. 

27  Maka  Jesus  sukecheechanao,  mena  oopi- 
nao ;  akose  wuniskayewa. 

28  Akose  ispe  ka  peetokwat  waskahikunik, 
oo  kiskinohumowakuna  kukwachimik  a  piiuk- 
ootchik,  Tanaka  neyanan  aka  ka  ke  oche 
wuyoweetissawukeet  ? 

29  Akose  omisse  itao,  Oomatoowa  numoweya 
pikonuta  kakwi  oche  wuyoweew,  piko  ayume- 
hawin  mena  kowukutahoowin  oche. 

30  Akose  akota  oche  sipwatawuk,  mena 
utte  kupiskumwuk  Galilee  ;  mena  ke  itayetum 
aka  oweya  kitta  kiskayetumeyit. 

31  Weya  a  ke  kiskinohumowat  oo  kisk¬ 
inohumowakuna,  mena  omisse  a  ke  itat,  Napao 
oo’  Koosisan  pukitinaw  oo’  cheecheewak  isse 
ayiseyinewuk,  mena  kitta  nippilhawuk:  mena 
ke  nippaheetche.  kitta  wuniskaw  ke  nistoo  ke- 
sikayikee. 

32  Maka  numoweya  ke  nissetotumwuk 
awuko  itwawin,  mena  ke  nunechewuk  kitta 
kukwachimatchik. 

33  Akose  pa  itootao  Capernaumik :  mena 
peeche  waskahikunik  a  ayat  kukwachimao, 
Kakwan  une  ka  ke  pache  ayimootumatooyak 
maskunak  ? 

34  Maka  numoweya  kitoowuk  :  chikama 
maskunak  weyawaw  kachewak  oo  ke  ayimoo- 
tumatootawaw,  owana  ka  mawutche  kistaye- 
takoosit. 

35  Akose  nauppew,  mena  nutoomao  metatut 
nesoosap,  mena  omisse  itao,  Keespin  oweyuk 
nutowayetum  kitta  nekaneet,  awuko  mawutche 
iskwayach  ka  ayat,  mena  kitta  utooskayakun- 
ewew  mamowe. 

36  Akose  otinao  owrasisa,  mena  ayao  tata- 
witch  oo  kiskinohumowakuna :  mena  ispe  k& 
otinat  oo’  spitoonik,  omisse  itao, 

37  Piko  oweyuk  ka  otinakwa  pauk  akotoowe 
owasisa  ne  weyoowinik,  n’  otinik  neya ;  mena 
piko  oweyuk  ka  otinit,  numoweya  neya  n’ 
otinik,  maka  unehee  ka  ke  pa  isitiss&hooyit. 

38  Akose  John  nuskwawusehao,  omisse  a 
itwat,  Ookemaw,  ne  ke  wapumanan  pauk  a 
wuyoweetissawat  muche  &chakwa  ke  weyoowin¬ 
ik,  mena  numoweya  ke  pimitissahookoonow : 
mena  ne  ke  kitahumowanan,  chikama  numowe¬ 
ya  ke  pimitissahookoonow. 

39  Maka  Jesus  omisse  itwao,  Akaweya 
kitahumak  :  chikama  numoweya  oweyuk  etaw 

ka  totuk  mamuskatche  issechekawin  ne  weyoo- 
winik,  ka  kl  samak  muche  ayimoomit. 

40  Chikama  una  aka  ka  nayatawehikooyuk 
ke  wechehikoonow. 

41  "VVeya  piko  oweyuk  ka  meeyikooyak  a 
sakuskinayik  minikwakunik  nippe  ne  weyoo- 
winik,  chikama  Christ  a  ootayanimimikooyak, 
tapwa  k’  ititinawaw,  numoweya  kitta  wunetaw 
oo  tipMiumakoowin. 

42  Mena  piko  oweyuk  ka  nayatawehat 
pauk  okoo  upistche  aya  ka  tapwatoweyit, 
owusima  kitta  meywasineyew  weya  oche 
keespin  pinnepoochekune-ussineea  ukootimeet 
oo’  kwyak,  mena  pukustowawapineet  wene- 
pakook. 

43  Mena  keespin  ke’  cheechee  ke  nayatawe- 
hikoon,  munisa :  owusima  meywasin  keya  oche 
kitta  peetokwayun  pimatissewinik  a  maskis- 
seyun,  ispeech  a  ayayun  nesoo  me  cheecheea 
kitta  itootayun  muche  iskootak,  itta  iskootiio 
aka  wekach  ka  astowak : 

44  Itta  oo  munechoosimewawa  aka  ka  nip- 
peyit,  mena  iskootao  aka  ka  astowak. 

45  Mena  keespin  ke’  sit  ke  nayatawehikoon, 
munisa  :  owusima  meywasin  keya  oche  kitta 
peetokwayun  pimatissewinik  a  maskisseyun, 
ispeech  a  ayayun  nesoo  me  sita  kitta  issewapin- 
ikoweyun  muche  iskootak,  itta  iskootao,  aka 
wekach  ka  astowak : 

46  Itta  oo  munechoosimewawa  aka  ka  nip- 
peyit,  mena  iskootao  aka  ka  astowak. 

47  Mena  keespin  ke’  skesik  ke  nayatawe- 
hikoon,  munepita  :  owusima  meywasin  keya 
oche  kitta  peetokwayun  Muneto  oot  otanowinik 
a  paukwuk  ke’  skesik,  ispeech  a,  ayayun  nesoo 
me’skesikwa  kitta  issewapinikoweyun  muche 
iskootak  : 

48  Itta  oo  munechoosimewawa  aka  ka  nip- 
peyit,  mena  iskootao  aka  ka  astowak. 

49  Weya  kakevow  oweyuk  kitta  seweta- 
kunahoot  iskootao  oche,  mena  tuto  muchoosta- 
humatoowin  kitta  sewetakunahikatak  seweta- 
kun  oche. 

50  Sewetakun  meywasin :  maka  keespin 
sewetakun  ka  wunetamukuke  oo  sewetakuna- 
hikawin,  tanta  ka  ke  isse  sewetakunahumak  ? 
Kekeskumook  sewetakun,  mena  meyo  ooto- 
tametook. 


PISKETUSSINaHIKUN  X. 

Akose  pussikoo  akota  oche,  mena  pa  itootao 
Judeaik  owusitta  Jordanik  oche  :  akose  mena 
ayiseyinewa  natik  ;  mena,  ka  ke  isse  weke 
totuk,  kiskinohumowao  mena. 

2  Akose  Phariseewa  pa  natik,  mena 
kukwachimik,  Meywasin  na  napao  kitta  wa- 
pinat  wee’wa  ?  a  kootayimatchik. 

3  Akose  nuskwawusehao  mena  omisse  itao, 
Tanse  Moses  ka  itussoowatikooyak  ? 

4  Akose  omisse  itwawuk,  Moses  ke  eyinum- 

akao  kitta  mussinahumoot  wapinitoowe  mus- 
sinahikun,  akose  kitta  wapinimeet. 

5  Akose  Jesus  nuskwawusehao  mena  omisse 
itao,  Aspeeche  muskowustayik  ke’  taewaw 
ke  ke  mussinahumakoowaw  oma  ooyussoowa- 
win. 

6  Maka  mitchimach  nistum  a  uskeewuk 
oche  Muneto  ke  osehao  napawa  mena  isk- 
wawa. 

7  Awuko  oma  oche  napao  ka,  oche  nukutat 
oo’  taweya  mena  oo’  kaweya,  akose  kitta  wecha- 
wat  wee’wa  ; 

8  Akose  a  nesitchik  kitta  paukwun  meyas  : 
akose  numoweya  owusima  nesewuk  maka 
paukwun  meyas. 

9  Unima  maka  Muneto  ka  ke  mamowenuk, 
akaweya  oweyuk  kitta  nunanischenum. 

10  Akose  peeche  waskahikunik  oo  kisk- 
inohumowakuna  kukwachimik  mena  awuk- 
wayew  kayapitch  oche. 

11  Akose  omisse  itao,  Piko  oweyuk  ka  wa- 
pinakwa  wee’wa,  mena  ka  keche  wekimakwa 
kotuka,  totum  pisikwatissewin. 

12  Mena  keespin  iskwao  wapinatche  oo 
napama,  mena  keche  wekimatche  kotuka  totum 
pisikwatissewin. 

13  Akose  patoowawuk  ooskowasisa,  kitta 
saminat  :  akose  oo  kiskinohumowakuna  kitoo- 
tayewa  unehee  ka  pasewayit. 

14  Maka  ispe  Jesus  weaputuk,  naspitch 
numma  nailyetum,  mena  omisse  itao,  Eyinum- 

akook  upistowasisuk  kitta  pa  nasitchik,  mena 
akaweya  kittahumakook  :  chikama  tuto  ka 
nuspitakootchik  Muneto  oot  otanowinik  kitta 
ayawuk. 

15  Tapwa  k’  ititinawaw,  Piko  oweyuk  aka 
ka  otinumookwa  Muneto  oot  otanowewin 
tapiskooch  upistowasis,  numoweya  kitta  pee- 
tokwao  akota. 

10  Akose  otinao  oo’  spitoonik,  saminao  oo’ 
cheecheea  oche,  mena  meywukimao. 

17  Akose  ka  sipwatat  maskunak  isse,  pa 
itootayewa  pauk  a  pimeputayit,  mena  ochechek- 
vvunuppestak,  mena  kukwachimik  omisse,  Meyo 
Ookiskinohumakao,  kakwan  ka  totuman  kitta 
ke  ayayan  kakeka  pimatissewin  ? 

18  Akose  Jesus  omisse  itao,  Tanaka 
meywatis  wache  isseyun  ?  numma  oweyuk 
meywatissew  piko  pauk,  awuko,  Muneto. 

19  Ke  kiskayetan  ooyussoowawina,  Akaweya 
pisikwatisse,  Akaweya  nippataka,  Akaweya 
kimoote,  Akaweya  nuspach  isse  misekamoo, 
Akaweya  wuyaseliewa,  Kistayim,  k’  otawe 
mena  ke’  kawe. 

20  Akose  nuskwawusehik  mena  omisse  itik, 
Ookiskinohumakao,  kakeyow  ohoo  ne  ke 
nakutowayetan  a  owasiseweyan  oche. 

21  Akose  Jesus  a  kunowapumat  sakehao, 
mena  omisse  itao,  Pauk  kakwi  ke  nootapuyin : 
kewa,  nutowe  utawaka  piko  kakwi  ka  ayayun, 
mena  meeyik  ookitimakissewuk,  akose  ke  ga 
ayan  wayootissewin  keche  kesikook  :  mena  pa 


52  00  MEYO  ACHIMOOWIN 

itoota,  akose  otina  ket  ayimissewin,  menapimit- 
issahoon. 

22  Akose  numma  ke  naayetum  awuko 
itwawin  oche,  mena  sipwatao  aka  a  naheyow- 
asit :  chikama  a  ayapun  mechat  kakwia. 

23  Akose  Jesus  waska  itapew,  mena 
omisse  itao  oo  kiskinohumowakuna,  Tan- 
eyekook  ukawach  unekee  ka  ayatchik  wayoot- 
issewina  ka  ke  peetokwatchik  Muneto  oot 
otanowinik ! 

24  Akose  kiskiw'humowakunuk  mamusk- 
atumwawuk  oot  ayumewineyewa.  Maka  mena 
Jesus  nuskwawusehao,  mena  omisse  itao,  Owas- 
isetik,  taneyekook  eyayimuneyik  weyawaw  oche 
unekee  ka  mumisseetotukik  wayootissewina 
kitta  peetokwatchik  Muneto  oot  otanowinik  ! 

25  Nowutch  watuneyew  pisiskew  kitta 
sapooyukeet  itta  a  ooskesikoowuneyik  sapoon- 
ikun,  ispeech  a  wayootissit  napao  kitta  peet- 
okwat  Muneto  oot  otanowinik. 

26  Akose  naspitch  keche  mamuskatumwuk, 
omisse  a  ititootchik,  Owana  maka  ka  kepimat- 
chehoot  ? 

27  Akose  Jesus  a  kunowapumat  omisse 
itwao,  Ayiseyinewuk  weya  numoweya  ke  ekin- 
eyew,  maka  numowreya  akose  Muneto :  chikama 
weya  Muneto  kakeyow  kakwia  ke  ekineyewa. 

28  Akose  Peter  omisse  mache  itao, 
Cheest,  ne  ke  nukutanan  kakeyow,  mena  ke 
ke  pimitissahootinan. 

29  Akose  Jesus  nuskwawusehao,  mena 

omisse  itwao,  Tapwa  k’  ititinawaw,  Numma 
oweyuk  etaw  ka  ke  nukutuk  waskahikun,  apo 
oo’  chewama,  apo  oot’  owamawa,  apo  oo’ 
taweya,  &po  oo’  kaweya,  apo  wee’wa,  apo  oot 
owasimisa,  apo  oot  uskeema,  neya  oche,  mena 
meyo  achimoowin  oche, 

30  Maka  kitta  otinum  metatutoo  metunow 
owusima  eyekook  unooch,  waskahikuna,  me¬ 
na  oo’  chewama,  mena  oot’  owamawa,  mena 
oo’  kaweya,  mena  oot  owasimisa,  mena  oot 
uskeema,  ayimissewina  ussitche ;  mena  kotuk 
uske  ka  ochechepuyik-kakeka  pimatissewin. 

31  Maka  mechat  nekan  ka  ayatchik 
otanak  kitta  ayawuk ;  mena  otanak  ka  ayatchik 
nekan  kitta  ayawuk. 

32  5[  Mena  maskunak  oot  ayatawaw  Jeru- 
salemik  a  itootatchik;  akose  Jesus  nekanoo- 
towao  :  akose  mamuskatumwuk  ;  mena  mak- 
wach  a  pimitissawatchik,  sakissewuk.  Akose 
mena  otinao  metatut  nesoosap,  mena  mache 
wetumowao  kako  kakwia  ka  oteetikoot, 

33  Omisse  a  itwat,  Cheest,  ket  itootanow 
Jerusalemik  ;  akose  napao  oo’  Koosisan  kitta 
pukitinumowawuk  keche  ayumehawekemawuk, 
mena  oomussinahikawuk ;  akose  kitta  pukit- 
ussoowatawuk  nippoowinik  isse,  mena  kitta 
pukitinumowawuk  Ayuch  eyinewa  : 

34  Akose  kitta  matowakatawuk,  mena  kitta 
pusustawawuk,  mena  kitta  seekwatawuk,  mena 
kitta  nippahawuk :  akose  nistoo  kesikayikee 
kitta  wuniskaw  mena. 

c  3 

35  Akose  James  mena  John,  oo’  koosisa 
Zebedee,  pa  natik,  omisse  a  itwayit,  Ookisk- 
inohumakao,  net  itayetanan  kitta  totastum- 
oweyak  piko  a  isse  nutowayetumik. 

36  Akose  omisse  itao,  Kakwan  atayetumak 
kitta  totastumatukook  ? 

37  Akose  omisse  itawuk,  Meeyinan  kitta  ke 
uppeytik,  pauk  ke  kecheniskik,  akose  kotuk 
ke  numutiniskik,  ke  kistayetakoosewinik. 

38  Maka  Jesus  omisse  itao,  Numoweya  ke 
kiskayetan awaw  kakwan  natotumayak  :  ke  ga 
ke  na  minikwanawaw  minikwakunik  itta  ka 
oche  minikwayan  ?  mena  kitta  seekahatakow- 
eyak  unima  seekahcitakoowin  ka  oche  seek- 
ahatakoweyan  ? 

39  Akose  omisse  itawuk,  ISTe  ga  ke  kuske- 
tanan.  Akose  Jesus  omisse  itao,  Tapwa  ke  ga 
minikwanawaw  minikwakunik  itta  ka  oche 
minikwayan  ;  mena  unima  seekahatakoowin  ka 
oche  seekahatakoweyan  awuko  ka  oche  seek- 
ahatakoweyak  : 

40  Maka  kitta  uppeek  ne  kecheniskik  mena 
ne  numutiniskik  nummayao  net  ayan  kitta 
makey-^n ;  maka  kitta  meeyawuk  unekee  ka 
k  wy  ach  e  twatch  ik. 

41  Akose  ispe  metatut  peatukik,  naspitch 
mache  numma  naiiyetumehikwuk  Jamesa  mena 
Johna. 

42  Maka  Jesus  nutoomao,  mena  omisse  itao, 
Ke  kiskayetanawaw  unekee  ka  itukimeetchik 
kitta  tipayimatchik  Ayuch  eyinewa  tipetotum- 

wuk  tipayechekawin  a  tipayimatchik  ;  mena 
oo  kechayeemewawa  tipayimikwuk. 

43  Maka  numoweya  akose  ke  ga  isse  ayan- 
awaw  keyawaw  :  maka  una  ka  nutowayetuk 
kitta  keehayewit  keyawaw,  awuko  ka  oot  ut- 
ooskayakunimeyak  : 

44  Mena  piko  oweyuk  keyawaw  oche  ka 
nutowayetuk  kitta  mawutche  keehayewit,  kitta 
utooskayakunewew  mamowe. 

45  Chikama  apo  napao  oo’  Koosisan  num¬ 
oweya  kitta  utooskastatke  oche  pa  itootao,  maka 
kitta  utooskastakat,  mena  kitta  makit  oo  pim- 
atissewin  kitta  tipabikastumakawuneyik  me- 
chat  oche. 

46  5[ Akose  tukoosinwuk  Jerichoik  :  mena  a 
utte  wuyoweet  Jerichoik  oche  ussitche  oo  kisk- 
inohumowakuna  mena  mechat  ayiseyinewa, 
aka  ka  wapit  Bartimeus,  oo’  Koosisa  Timeus, 
uppew  oopimaskunak  a  pukoosetwat. 

47  Akose  ispe  peatuk  awukwune  Jesusa 
aSTazarethik  ka  ocheeyit,  mache  tapwao  sooke, 
mena  omisse  itwao,  Jesus,  keya  David  oo’ 
koosisa,  kissawatotowin. 

48  Mena  mechat  wetumak  kitta  kipitoowat: 
maka  tapwao  owusima  naspitch  sooke,  David 
oo’  koosisa,  kissawatotowin. 

49  Akose  Jesus  kipichekapowew,  mena 
itussoowao  kitta  nutoomimeet.  Akose  nutooma- 
wuk  unehee  napawa  aka  ka  wapeyit,  omisse 
a  itatchik,  Meywayeta,  pussikoo  ;  ke  nutoom- 
ik. 

50  Akose,  a  wapinuk  oot  ukoohoon,  pussikoo, 
mena  pa  natao  Jesusa. 

51  Akose  Jesus  peekiskwao  mena  omisse 
itao,  Kakwan  natowayetumun  kitta  totatan  ? 
Aka  ka  wapit  napao  omisse  itao,  Tapayecheka- 
yun,  kitta  ke  otinuman  ne  w  ape  win. 

52  Akose  Jesus  omisse  itao,  Neyakewa  ;  ke 
tapwatumoowin  ke  ke  pimachehikoon.  Akose 
samak  ke  otinum  oo  wapewin,  mena  pimitis- 
sawao  Jesusa  maskunak. 

PISKETUSS1NAHIKUN  XI. 

Akose  ispe  kissewak  wateetukik  Jerusalem, 
Bethphage  mena  Bethanyik  isse,  wutcheek 
Oliveik,  sipwatissawao  nesoo  oo  kiskinohum- 
owakuna, 

2  Mena  omisse  itao,  Neyak  itootak  waska- 
hikuneskak  ke  nekanimewak  :  akose  samak  ke 
peetokwayako,  ke  ga  miskowawaw  soosoo- 
wuschimoos  a  tukoopisoot,  aka  wekach  oweyuk 
a  ke  tatuppit ;  ap^hook,  mena  paseek. 

3  Mena  keespin  oweyuk  omisse  itikooyako, 
Tanaka  oma  wache  totumak  ?  itwak  Okemaw 
nutowayimao ;  akose  samak  kitta  pa  isitissa- 
wao  ota. 

4  Akose  sipwatawuk,  mena  miskowawuk 
soosoowuschimoosa  a  tukoopisooyit  wuyowee- 
timiskwat  itta  nesoo  maskunowa  a  nukiskoot- 
atomukuneyikee ;  akose  apawawuk. 

5  Akose  ateet  unekee  ka  nepowitchik  akota 

omisse  itawuk,  Tanaka  wache  totumak,  ka 
apawak  soosoowuschimoos  ? 

6  Akose  itawuk  a  ke  isse  itussoowatikootchik 
Jesusa  :  akose  pukitinawuk. 

7  Akose  soosoowuschimoosa  patoowawuk 
Jesusa,  mena  tatustawuk  oot  ukoohoonewawa  : 
akose  tatuppew. 

8  Mena  mechat  tuswakustawuk  oot  ukoo¬ 
hoonewawa  maskunak  :  akose  kotukuk  mune- 
wapahumwuk  wutikwuna  mistikook  oche, 
mena  peewustawuk  maskunak. 

9  Akose  unekee  ka  nekanootatchik,  mena 
unekee  ka  pimitissahikatchik  tapwawuk,  omisse 
a  itwatchik,  Hosanna  ;  Sowayetakoosew  una  ka 
pa  itootat  oo  weyoowineyeek  isse  ka  Tipayeche- 
kayit  : 

10  Kitta  we  sowayetakwuneyew  oot  otan- 
owewin  k’  otawenow  David,  ka  pa  itootamuk- 
uneyik  oo  weyoowineyeek  isse  ka  Tipaye- 
chekayit  ;  Hosanna  mamowayus  aspakaye- 
takoosit. 

11  Mena  Jesus  peetokwao  Jerusalemik, 
mena  peeche  keche  ayumehawekumikook  : 
akose  ispe  waska  ka  kunowaputuk  kakeyow 
kakwia,  mena  maka  a  ootakoosik  ooche- 
chepuyew,  wuyoweew  Bethanyik  isse  ussitche 
metatut  nesoosap. 

12  Akose  a  wapuneyik,  ispe  pea  kewat- 
chik  Bethanyik  oche,  nootakutao  : 

13  Akose  a  wapumat  meenisatikwa  wayow 
a  oonepeemeyit,  pa  itootao,  keespin  maskooch 

ka  ke  miskumookwa  kakwi  akota  :  akose  ispe 
wateetat,  pisisik  nepeea  miskum  ;  chikama 
eyekook  ka  weke  otinumeek  meenisa  numma 
askwa  ooch  echepuyeye w . 

14  Akose  Jesus  peekiskwao  mena  oraisse 
itao,  Nummaweyuk  kitta  mechew  meenisa 
keya  oche  unooch  oche  kakeka.  Mena  oo 
kiskinohumowakuna  patumeyewa. 

15  Akose  tukoosinwuk  Jerusalemik :  mena 
Jesus  peetokwao  keche  ayumehawekumikook, 
mena  mache  wuyoweewapinao  unehee  ka  uta- 
wakavit  mena  ka  utawayit  peeche  keche  ayum¬ 
ehawekumikook,  mena  kwutuppewapinumwao 
oo  mechesoowinatikooyewa  unehee  ka  mesk- 
ootoonayit  sooneyawa,  mena  oot  uppewineyewa 
unehee  ka  utawakayit  oomemewa  ; 

16  Mena  numma  wawach  ke  eyinumowao 
oweya  kitta  pimootutayit  nantow  toowe  usse- 
wuchekun  peeche  keche  ayumehawekumik- 
ook. 

17  Akose  kiskinohumakao,  omisse  a  itat, 
Numma  na  itussinahikatao,  N’  eeke  kakeyow 
ayiseyinewuk  mowimoschekawe  waskahikun 
kitta  issenikatumwuk  ?  maka  ke  ke  issetanawaw 
ookimootiskewuk  oo  watewaw. 

18  Mena  oomussinahikawuk  ussitche  keche 
ayumehawekemawuk  patumwuk,  akose  nutoon- 
umwuk  tanse  kitta  ke  issenissewunachehatchik  • 
weya  a  koostatchik,  chikama  kakeyow  ayis- 
eyinewa  mamuskatumeyewa  oo  kukaskima- 
wusoowin. 

19  Akose  ispe  watakoosineyik,  wuyoweew 
keche  waskahikuneskak  oche. 

20  Akose  a  kakesapayayik,  a  utte  pim- 
ootatchik,  wapumawuk  meenisatikwa  a  pasooyit 
wutuppeek  oche. 

21  Akose  Peter  a  kunookiskissit  omisse  itao, 
Ookiskinohumakao,  wapum,  una  meenisatik  ka 
ke  muchukimut  pasoo. 

22  Akose  Jesus  peekiskwao  mena  omisse  itao, 
Tapwatak  Muneto. 

23  W eya  tapwa  k’  ititinawaw,  Piko  oweyuk 
ka  ituk  oma  wutche,  Akut  we  aya,  mena  ke 
ga  we  issewapinikowin  wenepakook ;  mena 
aka  ka  sakwayimookwa  oo’  talk,  maka  ka  tap- 
watumookwa  unehee  kakwia  ka  itwat  kitta 
ekineyikee ;  kitta  ayaw  piko  kakwi  ka  itwat. 

24  Awuko  oche  k’  ititinawaw,  Piko  kakwia 
ka  nutowayetumak,  ispe  ayumehayako,  tapwa- 
tumook  kitta  ke  otinumak,  akose  ke  ga  ayan- 
awaw. 

25  Menamakwach  neyepoweyako  kitta  ayum- 
ehayak,  usanumakak,  keespin  oweyuk  nan- 
tow  ketisse  nayatawayimawaw  :  k’  Otawewaw 
neesta  keche  kesikook  ka  ayat  kitta  ke  usan- 
umatak  ke  wunetotumoowinewawa. 

26  Maka  keespin  aka  usanumakayako,  num- 
oweya  neesta  k’  Otawewaw  keche  kesikook  ka 
ayat  kitta  usanum  ke  wunetotumoowinewawa. 

27  ^  Akose  mena  pa  itootawuk  Jerusalemik : 
akose  makwach  a  pimootat  peeche  keche  ayum- 
ehawekumikook,  pa  natik  keche  avumehaweke- 

mawa,  mena  oomussinahikawa,  ussitche  kasa- 
yineekutumeyit. 

28  Mena  omisse  itik,  Kako  tipayechekawin 
wache  totumun  ohoo  kakwia  ?  mena  owana  ka 
meeyisk  oma  tipayechekawin  kitta  totumun 
ohoo  kakwia  ? 

29  Akose  Jesus  nuskwawusehao  mena  omisse 
itao,  Neesta  ke  ga  kukwachimitinawaw  pauk 
kukwachetoowin,  akose  wetumowik,  akose  ke 
ga  wetumatinawaw  kako  tipayechekawin  wache 
totuman  ohoo  kakwia. 

30  Oo  seekahatakawin  John,  keche  kesikook 
na  ochemukuneyew,  apo  na  ayiseyineek  oche  ? 
wetumowik. 

31  Akose  aayumehitoowuk,  omisse  a  itwat- 
chik,  Keespin  itwayuko,  Keche  kesikook  oche ; 
kitta  itwao,  Tanaka  maka  aka  wache  ke  tap- 
watowak  ? 

32  Maka  keespin  itwayuko,  Ayiseyineek 
oche ;  koostawuk  ayiseyinewa  ;  weya  kakeyow 
ayiseyinewukake  itukimatchik  Johna,  a  ookisk- 
ewahikaweyit  tapwa. 

33  Akose  peekiskwawuk  mena  omisse  itawak 
Jesusa,  Nuinoweya  ne  ke  wetanan.  Akose 
Jesus  peekiskwao  mena  itao,  Neesta  numoweya 
ke  ga  wetumatinawaw  kako  tipayechekawin 
oche  wache  totuman  ohoo  kakwia. 

PISKETUSSINaHIKUN  XII. 

Akose  mache  ayumehao  a  uspahakamoot. 

Pauk  una  napao  kistekatum  meenisatiko-kist- 
ekan,  mena  waska  manekatum,  mena  moon- 
ahum  itta  meenisapoe  ka  ussoowutayik,  mena 
ooyuskitaw  ussowapewekumik,  mena  owehao 
ookistekawe  napawa,  akose  itootao  wayow  isse. 

2  Akose  ispe  wachechepuyeyik  issitissAwao 
utooskayakuna  kitta  natayit  ookistekawe  nap¬ 
awa,  kitta  ke  meeyikoot  meenisa  ookistekawe 
napawa  meenisatiko-kistekanik  oche. 

3  Akose  oteetinawuk,  mena  pusustawawuk, 
mena  sipwatissawawuk  pisisik. 

4  Akose  mena  isitissahumowao  kotuka  ut¬ 
ooskayakuna  ;  akose  awukwune  pimwussina- 
hawuk,  mena  miswakunekatawuk  oo’  stikwan- 
eyeek,  mena  sipwatissawawuk  a  nunapawenak- 
ooseyit. 

5  Akose  mena  isitissawao  kotuka;  akose 
awukwune  nippahawuk,  mena  mechat  kotuka ; 
a  pusustawatehik  ateet,  mena  ateet  a  nippa- 
hatchik. 

6  A  ayawat  kayapitch  maka  pauk  oo’  koos- 
isa,  ayewak  a  sakehat,  awukwune  ussitche  isk- 
wayanik  isitissahumowao,  omisse  a  itwat,  Kitta 
koosikwayimawuk  ne’  koosisa. 

7  Maka  unekee  ookistekawe  napawuk  omisse 
ititoowuk,  Awuko  owa  ka  aniska  tipayetuk  ; 
akwa,  mate  nippahatan,  akose  ke  ga  tipaye- 
tanow. 

8  Akose  otinawuk,  mena  nippahawuk, 
mena  wuyoweewapinawuk  meenisatiko-kistek¬ 
anik  oche. 

9  Ivakwan  maka  una  ka  tipayetuk  meenis- 
atiko-kistekan  ka  totuk?  kitta  pache  nissew- 
unachehao  ookistekawe  napawa,  akose  kotuka 
kitta  meeyao  meenisatiko-kistekan. 

10  Mena  numma  na  k’  oche  ayumetanawaw 
oma  keche  mussinahikawin  ;  IJnehee  ussineea 
oovvaskahikawuk  ka  ke  atowayimatchik  awuko 
kistayaw  kekaycik : 

11  Awuko  oma  ka  Tipayechekat  oot  ito- 
tumoowin,  mena  mamuskatayetakwun  ke’  eske- 
sikoonak  ? 

12  Akose  nutoonumwuk  kitta  otinatchik, 
maka  koostawuk  ayiseyinewa  :  cliikama  kiska- 
yetumwuk  weyawaw  a  ke  uspahakamoototak- 
ootchik  :  akose  nukutawuk,  mena  sipwatawuk. 

13  5T  Akose  isitissahumowawuk  ateet  Pha- 
riseewa  mena  Herodiana,  kitta  nukwatatchik 
oot  ayumewineyeek. 

14  Akose  ispe  takooseekik,  omisse  itawuk, 
Ookiskinohumakao,  ne  kiskayetanan  a  tap- 
wayun,  mena  numoweya  oweyuk  ke  nunechees- 
towaw  :  chikama  numoweya  ke  pisiskayetan 
asse  ayatchik  ayiseyinewuk,  maka  ke  kiskino- 
humakan  oot  itatissewin  Muneto  tapwawinik  : 
Kwiuskwun  na  kitta  meeyeet  sooneyawa  Caesar, 
apo  na  numma  ? 

15  Ne  ga  makinan  na,  &po  na  numma  ne 
ga  makinan  ?  Maka  weya,  a  kiskayetumwat 
oo  kukayayissewineyew,  omisse  itao,  Tanaka 
wache  kootayimeyak  ?  patoowik  soo'neyawap- 
iskoos,  kitta  ke  wapumuk. 

16  Akose  pasewawuk.  Akose  omisse  itao, 
Owana  oma  oot  issenakoosewin  mena  mussin- 
ahikawin  ?  Akose  omisse  itawuk,  Caesar. 

17  Akose  Jesus  nuskwawusehao  mena  omisse 
itao,  Meeyeek  Caesar  unehee  kakwia  ka  oota- 
yanit  Caesar,  mena  Muneto  unehee  kakwia  ka 
ootayanit  Muneto.  Akose  mamuskatawuk. 

18  Akose  pea  natikoot  Saddueeewa, 
numma  tukwun  wuniskawin  ka  itwatchik  ; 
akose  kukwachimawuk,  omisse  a  itwatchik, 

19  Ookiskinohumakao,  Moses  ne  ke  mus- 
sinahumakoonan,  Keespin  oweyuk  oo’  chewama 
nippeyitche,  mena  nukutayitche  w’eweyewa 
otanak,  mena  aka  nukutayitche  owasisa,  oo’ 
chewama  kitta  otinayit  we’wa,  akose  kitta  neta- 
weketumowat  owasisa  oo’  chewama. 

20  Oot  et&tawaw  maka  tapukoop  a  ooche- 
wametootchik  :  akose  una  nistum  otinao  isk- 
wawa,  akose  a  nippit  numma  wawach  nukutao 
owasisa. 

21  Akose  utte  uskooch  otinao  unehee  isk- 
wawa,  mena  nippew,  akose  neesta  numma  wa¬ 
wach  nukutao  owasisa:  akose  utte  uskooch 
akose  kayapitch. 

22  Akose  tapukoop  ka  itussitchik  ke  ay  aw  a - 
wuk,  mena  numma  wawach  owasisa  ke  nukuta- 
wuk  :  mawutche  iskwayanik  maka  una  iskwao 
nippew  neesta. 

23  Wuniskawinik  maka,  ispewuniskatwawe, 
owana  ka  we’  wit  ka  itussitchik  ?  weyaasse 
tapukoopwasitchik  a  ke  wewitchik. 


64 


00  METO  ACHIMOOWIST 


24  Akose  Jesus  nuskwawusehao  mena  omisse 
itao,  Numma  na  maka  ke  putahanawaw,  chik- 
ama  aka  a  kiskayetumak  keche  mussinahika- 
wina,  apo  Muneto  oo  sookatissewin  ? 

25  Weya  ispe  wuniskatwawe  nippoowinik 
oche,  numoweya  keche  weketoowuk,  apo  keche 
weketahitoowuk  ;  maka  nuspitowawuk  keche 
utooskayakuna  keche  kesikook  ka  ayayit. 

26  Maka  weya  oonippewuk,  kitta  wuniskat- 
chik  :  numma  na  k’  oche  ayumetanawaw  oo 
mussinahikawinik  Moses,  tanse  piskookopak 
Munetoowa  ka  isse  ayumehikoot,  omisse  a 
itwayit,  Neya  oo  Munetooma  Abraham,  mena 
oo  Munetooma  Isaac,  mena  oo  Munetooma 
Jacob  ? 

27  Numoweya  Munetoskowao  oonippewa, 
maka  Munetoskowao  ka  pimatisseyit :  awuk’ 
oche  maka  naspitch  ke  putahanawaw. 

28  Akosepauk  oomussinahikao  pa  itootao, 
mena  a  ke  pltowat  a  ayumehitooyit,  mena  a 
nissetotuk  metoone  a  ke  nuskwawusehayit, 
kukwachimao,  Tananima  mawutche  nistum 
ooyussoowawin  ka  ituteekee  ? 

29  Akose  Jesus  omisse  isse  nuskwawusehao, 
Mawutche  nistum  ooyussoowawina  ka  ituteekee 
oma,  Nutoota,  O  Israel ;  Ka  Tipayechekat  ke 
Munetoomenow  paukoo  a  Tipayechekat  : 

30  Mena  ke  ga  sakehaw  ka  Tipayechekat 
ke  Munetoom  missewa  ke’  ta  oche,  mena 
missewa  ket  dchak  oche,  mena  missewa  ke 
mitoonayechekun  oche,  mena  missewa  ke 

muskowisseewin  oche  :  awuk’  oma  nistum 
ooyussoowawin. 

31  Akose  uskooch  akose  kayapitch,  oma  ote, 
Ke  ga  sakehaw  keeche  ayiseyinew  moyam  ka 
isse  sakehissooyun.  Numma  tukwun  ooyussoo¬ 
wawin  owusima  a  itayetakwuk  ispeech  ohoo. 

32  Akose  oomussinahikao  omisse  itao,  Tap- 
wa,  Ookiskinohumakao,  ke  ke  itwan  tapwa- 
win :  weya  a  etat  pauk  Muneto  ;  mena  numma 
oweyuk  etaw  piko  weya  : 

33  Mena  kitta  sakeheet  missewa  me  ta  oche, 
mena  missewa  nissetotumoowin  oche,  mena 
missewa  achak  oche,  mena  missewa  muskow- 
isseewin  oche,  mena  kitta  sakehat  weeche  ayise- 
yinewa  moyam  ka  isse  sakehissoot,  owusima 
itayetakwun  ispeech  kakeyow  missewa  much- 
oostahumakawina  mena  tipetotumakawina. 

34  Akose  ispe  Jesus  weaputuk  a  kukata- 
wayetumoowe  itwayit,  omisse  itao,  Numoweya 
wayow  ket  ayan  Muneto  oot  otanowik  oche. 
Akose  numma  oweya  uskooch  awuko  ke  kuk- 
wachimik  nan  tow  kukwachetoowin. 

35  Akose  Jesus  peekiskwao  mena  omisse 
itwao,  makwach  akiskinohumakat  peeche  keche 
ayumehawekumikook,  Tanaka  oomussinahika- 
wuk  wSche  itwatchik  Christ  David  oo’  koosisa? 

36  Chikama  David  weya  kachewak  ke  itwao 
ka  Kunatisseyit  Achakawa  oche,  Ka  Tipaye- 
chekat  ke  itao  ne  Tipayechekama,  Uppe  keya 
ne  keche-niskik,  eyekook  ka  issehukik  ke  puk- 
wachekunuk  kitta  ootuspisitasimooyun. 

37  David  maka  weya  kachewak  ka  Tipa- 
yechekat  itao  ;  tanta  maka  wache  ookoosisit  ? 
Akose  ookitimakissewa  patak  keke  mumatak- 
oosewin. 

38  Akose  omisse  itao  oo  kukaskimawusoo- 
winik,  TJswayimeekook  oomussinahikawuk,  ka 
saketatchik  kitta  pupamootatchik  a  kekeskukik 
a  kistayetakwineyikee  ayoowinisa,  mena  ka 
saketatchik  utumiskatoowina  utatoowinik, 

39  Mena  keche  uppewina  ay u m ehawekumik- 
ook,  mena  a  mawutche  ispuyikee  pisketche 
waskahikuna  'vvekotoowinik : 

40  Ka  nissewunachetatchik  oonuputapewa 
oo  waskahikuneyewa,  mena  a  we  wuyasehe- 
watchik  kinwatawuk  oot  ayumehawinewawa  : 
okoo  kitta  otinumwuk  mistaha  owusima  nissew- 
unachehoowin. 

41  Akose  Jesus  uppew  tipiskooch  itta 
ka  otinimeet  sooneyawa,  mena  wapumao 
ayiseyinewa  asse  peechewapinayit  sooneyawa 
peeche  itta  ka  otinimeet  sooneyawa :  mena 
mechat  a  wayootissitchik  mistaha  peechewa- 
pinawuk. 

42  Akose  pa  itootao  pauk  a  kitimakissit 
oonuputapew,  mena  peechewapinao  nesoo  ma¬ 
wutche  upistche  sooneyawapiskoosa,  pauk 
upistche  sooneyawapiskoos  ka  ispuyitchik. 

43  Akose  nutoomao  oo  kiskinohumowakuna, 
mena  omisse  itao,  Tapwa  k’  ititinawaw,  Owa 
kitimake  oonuputapew  mistaha  nowutch  ke 
peechewapinao,  ispeech  kakeyow  unekee  ka  ke 

peechewapinikatchik,  sooneyawa  itta  ka  otin- 
imeet : 

44  Chikama  Mkeyow  ke  peechewapinika- 
wuk  oo  wiiyootissewinewak  oche  ;  maka  weya 
oo  kweetumawinik  oche  ke  peechewapinum 
kakeyow  ka  ke  ayat,  Mkeyow  ote  ka  ke  ayat 
kitta  oche  pimatissit. 

PISKETUSSINaHIKUN  XIII. 

Akose  autte  wuyoweet  keche  ayumehawekum- 
ikook  oche,  pauk  oo  kiskinohumowakuna 
omisse  itik,  Ookiskinohumakao,  cheest  waputa 
toowe  ussineeyuk  mena  toowe  waskahikawina 
ayakee  ota ! 

2  Akose  Jesus  peekiskwao  mena  omisse  itao, 
Ke  waputan  na  ohoo  keche  waskahikawina? 
numoweya  kitta  nukutaw  pauk  ussinee  tukooch 
kotuka,  aka  kitta  neeche  wapineet. 

3  Akose  makwach  a  uppit  tukooch  wut- 
cheek  Oliveik  tipiskooch  keche  ayumehawe- 
kumik,  Petera  mena  Jamesa  mena  Johna  ussit- 
che  Andrewa  kukwachimik  a  paukootchik, 

4  Wetumowinan,  tanspe  ohoo  kakwia  ka 
oochechepuyikee  ?  mena  tanse  ka  issenakwuk 
ispe  kakeyow  ohoo  kakwia  tipepuyikwawe  ? 

5  Akose  Jesus  a  nuskwawusehat  omisse 
naache  itwao,  Pautuk  aka  oweyuk  kitta  wuy- 
asehikooyak : 

6  Weya  mechat  kitta  pa  itootawuk  ne  we- 
yoowinik  isse,  omisse  kitta  itwatchik,  Neya 
Christ  ;  mena  mechat  kitta  wuyasehawuk. 

7  Mena  ispe  patumako  nutoopuyewina  mena 
a  atochekatakee  nutoopuyewina,  akaweya  keya- 
waw  mikooskatayetumook :  weya  akotoowe 
kakwia  ochetow  kitta  ekeekee  ;  maka  iskwa- 
yanik  numma  askwa  kitta  oochechepuyew. 

8  Weya  a  paukoskanamukissitchik  ayiseyin- 
ewuk  kitta  nutoopuyeestowawuk  petooseskan- 
amuk  ayiseyinewa,  mena  otanow  petoose  otan- 
oweyew  :  mena  kitta  kekeekwun  nunatookitta, 
mena  kitta  etukwunwa  kowukutawina  mena 
ayimissewina :  awukwunee  ohoo  a  machepuy- 
ikee  kukwatukayimoowina. 

9  Maka  nakutowayimissook :  chikama  ke  ga 
pukitinikoowawuk  ooyussoowawinik  isse ;  me¬ 
na  peeche  ayumehawekumikook  ke  ga  pus- 
ustahookowinawaw  :  mena  ke  ga  paseekowin- 
awaw  oot  astumewinewak  ooyussoowawuk 
mena  keche  ookemawuk  neya  oche,  awukwayew 
kitta  misimikootcbik. 

10  Mena  meyo  achimoowin  nekan  kitta 
wetumowawuk  a  tuto  skanamukissitchik  ayis- 
eyinewuk. 

11  Maka  atootahikooyakwawe,menapakitin- 
ikooyakwawe,  akaweya  neyak  mamitoonaye- 
tumook  tanse  ka  itwayak,  apo  kwyachetak 
tanse  ka  itwayak :  maka  piko  kakwi  ka  meey- 
ikoweyak  awuko  tipahikun,  awuko  peekiskwak : 
chikama  numoweya  keyawaw  ka  ayumeyak, 
maka  ka  Kunatissit  Achak. 

12  Wachewameek  kitta  pukitussoowatao  oo’ 
chewama  nippoowinik  isse,  mena  otawemaw 

oo’  koosisa;  mena  owasisuk  kitta  pusikoostow- 
awuk  oo’  nekehikoowawa,  mena  kitta  itus- 
soowatawuk  kitta  nippahimeet. 

13  Mena  k&keyow  ayiseyinew  ke  ga  puk- 
watikoowaw  ne  weyoowin  oche  :  maka  una  ka 
ayat  iskwayach  isko,  awuko  ka.  pimacheheet. 

14  Maka  ispe  waputumako  unima  muche 
kakwi  nissewunachehoowinik  isse,  ka  ayim- 
ootuk  Daniel  okiskewahikao,  a  nepowemukuk 
itta  aka  kitta  ke  ayamukunopun,  (una  ka 
ayumechekat  keyam  kitta  nissetotum,)  akose 
keyam  unekee  Judeaik  ka  ayatchik  wutcheek 
kitta  itamoowuk : 

15  Mena  una  ka  ayat  tukooch  waskakikunik 
akaweya  kitta  neetukooseew  waskahikunik  isse, 
apo  akaweya  kitta  peetokwao  akota,  kitta 
otinuk  nantow  kakwi  we’keek  oche : 

16  Mena  una  ka  ayat  peeche  kistekanik 
akaweya  kawe  kitta  kewao  kitta  otinuk  oot 
ukoohoon. 

17  Maka  kitta  mayeayawuk  unekee  ka  ke- 
keskowatchik  owasisa,  mena  unekee  ka  nooya- 
wusootcliik  awukwunee  kesikawa ! 

18  Mena  ayumehak  ke  tupuseewinewaw  aka 
a  pipook  kitta  ayak. 

19  Chikama  awukwunee  kesikawa  kitta 
etukwun  ayimissewin,  toowa  aka  wekach  a  ke 
etukwuk  mitchimach  nistum  a  uskeewuk  oche 
Muneto  ka  ke  osetat  peyis  unooch  isko,  mena 
numoweya  kitta  etukwun. 

20  Mena  keespin  aka  ka  Tipayeehekat  ke 

chukowasisetat  awukwunee  kesikawa,  num- 
oweya  oweyuk  kitta  ke  pimachehaty :  maka 
nowusoonakunuk  oche,  ka  ke  nowusoonat,  ke 
chukowasisetaw  awukwunee  kesikawa. 

21  Mena  keespin  oweyuk  omisse  itikooyako, 
Cheest,  oweeta  Christ  ;  &po,  cheest,  unitta 
ayaw  ;  akaweya  tapwatak  : 

22  Chikama  nuspach  Christuk  mena  nus- 
pach  okiskewahikawuk  kitta  pussikoowuk,  me¬ 
na  kitta  waputeyewawuk  kiskahikuna  mena 
mamuskatumoowina,  kitta  kukw^acheesehewat- 
chik,  keespin  ke  kusketatwawe,  apo  nowusoon- 
akuna. 

23  Maka  nakutowayetumook  keyawaw : 
cheest,  ke  ke  wetumatinawaw  kakeyow  kakwia 
neyakuna. 

'  24  51  Maka  awukwunee  kesikawa,  ke  maya- 

wepuyikee  awuko  ayimissewin,  pesim  kitta 
wunetipiskissew,  mena  tipiskawe  pesim  num- 
oweya  kitta  makew  oo  wastam, 

25  Mena  utchukoosuk  keche  kesikook  ka 
ayatchik  kitta  pukissinwuk,  mena  sookatisse- 
wina  ka  ayakee  keche  kesikook  kitta  nunume- 
puyewa. 

26  Akose  akota  ka  wapumatchik  napawe- 
Koosisana  a  pa  itootayit  wuskook  keke  keche 
sookatissewin  mena  kistayetakoosewin. 

27  Akose  akota  ka  isitissawat  oo  keche 
utooskayakuna  akose  kitta  mawusukoonao  oo 
nowusoonakuna  naoo  yootinook  oche,  a  mawut- 
che  kesipak  uske  oche  peyis  a  mawutche 
kesipak  keche  kesik  isko. 

28  Akwa  kukwa  kiskayetumook  uspahak- 
amoowin  meenisiltikook  oche  ;  Ispe  makwach 
kayapitch  oo  wutikwunim  a  nasoowuneyik, 
mena  nataweketatche  neepeea,  ke  kiskayetan- 
awaw  nepin  kissewak  a  ayamukuk : 

29  Akose  keyawaw  moyam  isse,  ispe  wap- 
utumako  ohoo  kakwia  oochechepuyikwawe, 
kiskayetumook  kissewak  a  ayamukuk,  cipo 
iskwatamik. 

30  Tapwa  k’  ititinawaw,  okoo  auiska  ka 
netawekehitootchik  ayiseyinewuk  numoweya 
kitta  mayawepuyewuk,  eyekook  kakeyow  ohoo 
kakwia  ka  tochekatakee. 

31  Keche  kesik  mena  uske  kitta  mayawe- 
puyew  :  maka  net  ayumewina  numoweya  kitta 
mayawepuyinwa. 

32  Maka  awuko  kesikaw  mena  awuko 
tipahikun  numma  oAveyuk  kiskayetum,  num- 
ma,  numoweya  ilpo  keche  utooskayakunuk 
kechec  kesikook  ka  ayatchik,  jlpo  Wakoosiseek, 
piko  Otawemaw. 

33  Pautuk  keyawaw,  ussowapik  mena  ayum- 
ehak  :  chikama  numoweya  ke  kiskayetanawaw 
ispe  ka  oochechepuyik. 

34  Chikama  napawe-Koosisan  nuspitowao 
napawa  wayow  a  itootayit,  ka  nukutuk  oo  wask- 
ahikun,  mena  ka  ke  ooyussoowatat  oot  utooska- 
y^akuna,  mena  tuto  napawa  oot  utooskawin- 
eyew,  mena  ka  ke  itussoowatat  ookunowisk- 
watowawa  kitta  ussowapeyit. 

35  Ussowapik  maka :  chikama  numoweya  ke 


72 


00  MEYO  ACHIMOOWIN 


kiskayetanawaw  ispe  tapayetuk  waskahikun  ka 
tukooseek,  a  otakoosineyik,  apo  a  apeta  tipisk- 
ayik,  apo  makwach  napa  pakahakwan  a  kitoot, 
apo  a  kakesapayayik : 

36  Katutowa  tukooseeke  aka  kitta  misk- 
akooyak  a  nipawak. 

37  Mena  unima  ka  ititukook  net  itawuk 
kakeyow,  Ussowapik. 

pisketussinAhikun  xiy. 

Klnesoo  kesikaketukwun  wekotoowin  passover, 
ka  itumeek,  mena  aka  ka  oopiseek  ayukonaw : 
akose  keche  ayumehawekemawuk  mena  oomus- 
sinahikawuk  nutoonumwuk  tanse  kitta  ke  isse 
kemooch  wuyase  otinatchik,  akose  kitta  nip- 
pahatchik. 

2  Maka  omisse  itwawuk,  Xumoweya  a 
wekotoowe  kesikak,  aka  ayiseyinewuk  kitta 
nayatawayetukik. 

3  Akose  a  ayat  Bethanyik  peeche  we’- 
keek  Simon  ka  peekoopuyewe  itaspinat,  mak- 
wach  a  uppit  a  mechesoot,  pa  itootao  iskwao  a 
ayat  tumuskoowin  ussineewutik  spikenardik 
oche  naspitch  a  akwuketayik  ;  akose  pask- 
inum  unima  ussineewut,  mena  seekinumwao 
oo’  stikwaneyeek. 

4  Mena  ateet  numoweya  meywayetumwuk 
peeche  oo  mitoonayechekunewak,  mena  omisse 
itwawuk,  Tanaka  oma  wache  mastinumeek 
oma  tumuskoowin  ? 

5  Chikama  kitta  ke  utawakanewunopun 
owusima  nistoo  metatuto  metunow  sooneyaw- 
apiskwuk  oche,  mena  kitta  ke  meeyatyuk 
ookitimakissewuk.  Akose  nayatawe  itawuk. 

6  Akose  Jesus  omisse  itwao,  Aka  totak  ; 
tanaka  wache  mikooskachehak  ?  ne  ke  totas- 
tumak  meyo  utooskawin. 

7  Chikama  mosuk  ke  wechawawawuk  ookit¬ 
imakissewuk,  mena  piko  tutwaw  ka  itayetumak 
ke  ga  ke  meyototowawawuk  ;  maka  neya  num- 
oweya  mosuk  ke  wechatinawaw. 

8  Ke  totum  a  isse  kusketat :  pa  itootao  neya- 
kuna  kitta  toominuk  ne’  yow  kitta  nahinik- 
owewuk. 

9  Tapwa  kJ  ititinawaw,  Piko  itta  oma  meyo 
achimoowin  ka  wetumeek  missewa  uskeek, 
oma  ussitche  ka  ke  totuk  kitta  atochekatao 
kitta  kiskissetotat. 

10  Akose  Judas  Iscariot,  pauk  metatut 
nesoosap  oche,  natao  keche  ayumehaweke- 
mawa.  a  we  utamat  we’yoweyew. 

11  Akose  ispe  peyatukik,  mumatakoosewuk, 
akose  usootumwuk  kitta  meeyatchik  soone- 
yawa.  Akose  nutoonum  tanse  kitta  ke  isse 
nahepuyeyik  kitta  utawakat. 

12  Akose  nistum  kesikaw  aka  oopissinoowe 
ayukonaw,  ispe  nappatatchik  passover,  oo 
kiskinohumowakuna  omisse  itik,  Tanta  ataye- 
tumun  kitta  nutowe  kwyachetayak  kitta  ke 
mecheyun  passover  ? 

13  Akose  siswatissawao  nesoo  oo  kiskino- 

humowakuna,  mena  omisse  itao,  Itootak  keche 
waskahikuneskak,  akose  ke  ga  nukiskakoowaw 
pauk  napao  ii  pimootutat  kwapekakun  a  sakus- 
kinayik  nippe  oche:  pimitissahook. 

14  Mena  piko  itta  ka  peetokwat,  omisse 
iteek  ka  tipayetuk  waskahikun,  Ookiskinohum- 
akao  omisse  itwao,  Tanewa  mantawekumik, 
itta  ka.  mecheyan  passover  ussitche  ne  kiskin- 
ohumowakunuk  ? 

15  Akose  ke  ga  waputeyikoowaw  a  mis- 
ayik  piskeetche  waskaliikun  ispimik  a  ayayik 
a  kwyatuneyik  :  akota  kwyachetak  keyanow 
oche. 

16  Akose  oo  kiskinohumowakuna  sipwata- 
yewa,  mena  pa  itootayewa  keche  waskahikun¬ 
eskak  mena  miskumwuk  a  ke  isse  itikootchik  : 
akose  kwyachetawuk  passover. 

17  Akose  a  ootakoosineyik  pa  tukoosin  ussit¬ 
che  metatut  nesoosap. 

18  Mena  makwach  a  uppitchik  mena  a 
mechesootchik,  Jesus  omisse  itwao,  Tapwa  k’ 
ititinawaw,  Pauk  oma  keyawaw  ka  weche 
mechesoomeyak  kitta  utawakao  ne’  yow. 

19  Akose  utte  mache  numtna  naayetum- 
wuk,  mena  omisse  isse  mache  itawuk  papauk, 
ISTeya  na  ?  mena  kotuk  omisse  itwao,  Neya  na? 

20  Akose  nuskwawusehao  mena  omisse  itao, 
Pauk  metatut  nesoosap  oche,  una  ka  weche 
isseniskamit  ooyakunik. 

21  Napawe-Koosisan  atesoweya  tapwa  itoo- 
tao,  a  ke  isse  itussinahoot :  maka  maye  ayaw 

una  napao  napawe-Koosisan  ka  oche  uta- 
wakak !  owusima  kitta  ke  meywasineyepun 
una  napao  oche  keespin  aka  wekach  ke  neta- 
wekepun. 

22  Akose  makwach  a  mechesootchik, 
Jesus  otinao  ayukonawa,  akose  meywukimao, 
mena  pukwanao,  mena  meeyao,  mena  omisse 
itwao,  Otineek,  mooweek :  awuko  oma  ne’  yow. 

23  Akose  otinum  minikwakun,  akose  ka 
makit  nunaskoomoowina,  meeyao :  akose  ka- 
keyow  ke  minikwawuk  akota  oche. 

24  Akose  omisse  itao,  Awuko  oma  ne’mik 
ooske  issetwawinik,  ka  seekahikatak  mechat 
oche. 

25  Tapwa  k’  ititinawaw,  Numoweya  owus¬ 
ima  ne  ga  minikwatumwan  oo  meenisima 
meenisatik,  peyis  unima  kesikaw  ka  ooske 
minikwayan  oot  otanowinik  Muneto. 

26  Akose  kd  nikumootchik  pauk  nik- 
umoon,  itootawuk  wutcheek  Oliveik. 

27  Akose  Jesus  omisse  itao,  Kakeyow  ke- 
yawaw  ke  ga  nayatawayetanawaw  chikama 
neya  oche  unooch  ka  tipiskak  :  chikama  omisse 
itussinahikatao,  ne  ga  ootamawaw  ookunowe- 
niayutchikwao,  akose  mayutchikwuk  kitta  nun- 
anis  ayawuk. 

28  Maka  ke  wuniskayane,  ke  ga  nekanoo- 
tatinawaw  Galileeik  isse. 

29  Maka  Peter  omisse  itao,  Keyam  ata 
kakeyow  nayatawayetukwawe,  ayewak  neya 
numoweya. 

30  Akose  Jesus  omisse  itao,  Tapwa  k’  ititin, 
Oma  ka  kesikak,  oma  ote  ka  tipiskak  a  moya 
napapakah ak wan  kitoot  neswaw,  nistwaw  ke 
ga  anwatowin. 

31  Maka  owusima  peekiskwao  a  we  tapwat, 
Keespin  ata  weche  nippeemitane,  numma 
wawach  ke  ga  anwatatin.  Akose  isse  nees- 
tawaw  kakeyow  atwatchik. 

32  Akose  oteetumwuk  itta  Gethsemane  a 
issenikatayik :  akose  omisse  itao  oo  kiskino- 
humowukuna,  Uppik  keyawaw  ota,  a  askwa 
ayumehayan. 

33  Akose  wechawao  Petera  mena  Jamesa 
ussitche  Johna,  mena  mache  naspitch  mikoos- 
katayetum,  mena  mache  koosikwamuchehoo  ; 

34  Akose  omisse  itao,  Net  achak  naspitch 
kukwatukamuchehoo  nippoowinik  isse :  ota 
ayak  keyawaw,  mena  ussowapik. 

35  Akose  utte  yukootao  upisees,  mena  puk- 
issin  uskeek,  mena  ayumehaw,  keespin  ka  ke 
ekineyikwa,  tipahikun  kitta  ke  muyaskakoot. 

36  Akose  omisse  itwao,  Abba,  N’  ota  we, 
kakeyow  kakwia  ke  kusketan  keya  ;  akutan- 
umowin  oma  minikwakun  :  ayewak  maka 
numoweya  neya  a  itayetuman,  maka  keya  a 
itayetumun. 

37  Akose  pa  itootao,  mena  miskowao  a  nip- 
ayit,  akose  omisse  itao  Petera,  Simon,  ke 
nipan  che  ?  numma  wawach  na  pauk  tipa¬ 
hikun  ke  ke  ussowapin  ? 

38  Ussowapik  mena  ayumehak,  aka  kitta 

itootayak  kootayetoowinik.  Achak  tapwa 
kwyachissew,  maka  meyas  nasoowun. 

39  Akose  mena  sipwatao,  mena  ayum- 
ehaw,  mena  ay u mew  kayapitch  awukwunee 
ayumewina. 

40  Akose  ispe  keyewat,  miskowao  a  nip- 
ayit  mena,  (weya  oo’  skesikoowawa  a  koosik- 
wuneyikee,)  mena  numoweya  kiskayetumwuk 
tanse  kitta  isse  nuskwawusehatchik. 

41  Akose  pa  itootao  akwa  nistwaw,  mena 
omisse  itao,  Akwa  nipak,  mena  otinumook 
ket  aywapewinewaw  :  akooyekook,  tipabikun 
oochechepuyew  ;  matika,  napawe  -  Koosisan 
utawakanewun  oo’  cheecheewak  isse  oomuchat- 
issewuk. 

42  Wuniskak,  sipwatatan;  cbeest,  una  ka 
utawakat  ne’  yow  kissewak  ay  aw. 

43  Akose  samak,  makwach  kayapitch  a 
ayumit,  pa  itootao  Judas,  pauk  metatut  nesoosap 
ocbe,  mena  a  wechakoot  ookistukawe  ayiseyin- 
ewa  semakunikoomana  mena  pukumakuna  a 
kekeeyit,  keche  ayumehawekemawa  mena 
oomussinahikawa  ussitche  kasayineekutumeyit 
oche. 

44  Mena  una  ka  ke  utawakawat  we’yoweyew 
oo  ke  meeyaty  kiskdhikun,  omisse  a  itwat, 
Piko  una  ka  ochamuk,  awuko  una  ;  awuko 
otineek,  mena  sipwataheek  pautuk. 

45  Akose  samak  takooseek,  kwiuskoonak  utte 
natao,  mena  omisse  itwao,  Ookemaw,  ookemaw; 
akose  ochamao. 

46  Akose  oteetinawuk,  mena  otinawuk. 

47  Akose  pauk  unekee  ka  nepowitchik 
akota  oochipitum  semakunikooman,  mena  oor- 
amawao  oot  utooskayakuneyewa  keche  ayum¬ 
ehawekemawa,  mena  munewapahumwao  oo’ 
towukuyew. 

48  Akose  Jesus  nuskwawusehao  mena  omisse 
itao,  Tapiskooch  che  kimootisk  a  pa  natak, 
semakunikoomana  mena  pukumakuna  ka  ke- 
keeyakkitta  otineyak? 

49  Ke  ke  wechatinawaw  tuto  kesikaw 
peeche  keche  ayumehawekumikook  a  kisk- 
inohumakayan,  mena  numoweya  ke  ke  otinin- 
awaw :  maka  keche  mussinahikawina  kitta 
tipepuyewa. 

50  Akose  kakeyow  nukutawuk,  mena  tup- 
usee  wuk. 

51  Akose«pimitissclhook  pauk  ooskeneekewa,  a 
ukwunahooyit  wapiske  pupukewuyan  moosawe- 
yoweyeek ;  akose  ooskeneekewuk  oteetinawuk : 

52  Akose  nukutum  wapiske  pupukewuyan, 
mena  tupusehao  moosaskut. 

53  Akose  itootahawuk  Jesusa  itta  ma- 
wutche  keche  ayumehawekemawa  a  ayayit  : 
akose  akota  a  wechakoot  kakeyow  keche 
ayumehawekemawa  mena  kasayineekutumeyit 
ussitche  oomussinahikawa. 

54  Akose  Peter  wayow  isse  pimitissawao, 
apo  keche  ayumehawekemawa  w’ekeeyeek  isse  : 
akose  weetuppimao  utooskayakuna,  mena  ow- 
usoo  iskootak. 

55  Akose  keche  ayumehawekemawuk  mena 
kakeyowooyussoowawin  nutoonumwuk  ittakitta 
oche  misimatchik  Jesusa  kitta  nippahatchik  ; 
akose  nurnma  wawach  miskumwuk. 

56  Chikama  mechat  nuspach  isse  mise- 
kamoowuk,  maka  oo  misekamoowinewaw  num¬ 
oweya  tapiskooch  ke  isse  nahepuyeyew. 

57  Akose  ateet  pussikoowuk,  mena  nuspach 
isse  misimawuk,  omisse  a  itwatchik, 

58  Ne  ke  patowanan  a  itwat,  Ne  ga  nis- 
sewunachetan  oma  keche  ayumehawekumik  ka 
osechikatak  me’cheecheea  oche,  akose  nistwaw 
kesikakee  ne  ga  ooyusketan  kotuk  numoweya 
me’cheecheea  oche. 

59  Maka  neestawaw  oo  misekamoowinewaw 
numoweya  tapiskooch  ke  isse  nahepuyeyew. 

60  Akose  mawutche  keche  ayumehaweke- 
maw  nepowew  tatawitch,  akose  kukwachimao 
Jesusa,  omisse  a  itwat,  Numma  wawach  na  ke 
nuskwawusetwan  ?  kakwan  oma  okoo  ka  we 
oche  misimiskik  ? 

61  Maka  numoweya  kitoo,  mena  numma 
wawach  nantow  itwao.  Mena  mawutche  keche 
ayumehawekemawa  kukwachimik,  mena  omisse 
itik,  Keya  che  una  Christ,  oo’  Koosisa  Sawa- 
yetakosit  ? 

62  Akose  Jesus  omisse  itwao,  Neya  awuko  : 
mena  ke  ga  wapumawaw  napawe-Koosisan  a 
uppit  sookatissewin  oo  keche-niskik,  mena  a 
pa  itootat  wuskook  kesikook. 

63  Akose  mawutche  keche  ayumehaweke- 

maw  peekoopitum  oot  ayoowinisa,  mena  omisse 
itwao,  Kakwan  owusima  misekamoowina  nat- 
owayetumuk  ? 

64  Ke  ke  patanawaw  pastamoowin  :  tanse 
keyawaw  atayetumak  ?  Akose  kakeyaw  itus- 
soowatawuk  kitta  nippahimeet. 

65  Akose  ateet  mache  seekwatawuk,  mena  a 
ukwunakwawatchik,  mena  a  ootamawatchik, 
mena  omisse  a  itatchik,  Kiskewahika  :  akose 
utooskayakunuk  ootamawawuk  oot  ayukusk- 
echeechanewawa  6 die. 

66  Akose  makwach  Peter  neeche  a  ayat 
keche  waskahikunik,  pii  itootayewa  pauk  ma- 
wutche  keche  ayumehawekemawa  oot  utooska- 
yakuniskwameyewa  : 

67  Akose  ispe  weapumat  Petera  a  owus- 
ooyit,  kunowapumao,  mena  omisse  itwao,  Me¬ 
na  keya  ussitche  ke  ke  wechawaw  Jesus  Naza- 
rethik  ka  ocheet. 

68  Maka  anwatum,  omisse  a  itwat,  Num- 
oweya  ne  kiskayetan,  mena  numoweya  ne  nis- 
setotan  tanse  atwayun.  Akose  wuyoweew  a 
piskeche  ayayik  isse  ;  akose  napapakahakwana 
kitooyewa. 

69  Akose  utooskayakuniskwawa  mena  wap- 
umik,  mena  omisse  mache  itayewa  unehee  ka 
nepoweyit  akota,  Awukwawa  pauk  weyawaw 
oche. 

70  Akose  mena  anwatum.  Akose  mena 
ukunuk,  unekee  ka  ke  nepowitchik  akota 
omisse  itawuk  mena  Petera,  Neyaman  keya 

pauk  weyawaw  oche  :  chikama  ke  Gralilean- 
ewin,  mena  akose  ateetakooseyun. 

71  Maka  mache  weyukwao  mena  keche 
itwao,  omisse  isse,  Numoweya  ne  kiskayimaw 
ovva  napao  ka  ayimomak. 

72  Akose  akwa  neeswaw  napapakahakwan 
kitoo.  Akose  Peter  kunookiskissew  unima 
ayumewin  Jesusa  ka  ke  itikoot,  A  moya  kitoot 
napapakahakwan  neeswaw,  ke  ga  anwatowin 
nistwaw.  Akose  ispe  meyamitoonayetuk  awuko, 
matoo. 

PISKETUSSINaHIKUN  xy. 

Akose  samak  a  kakesapayayik  keche  ayum- 
ehawekemawuk  mamowe  ooyussoowawuk  us- 
sitche  kasayineekutumeyit  mena  oomussina- 
hikawa  ussitche  missewa  ooyussoowawin,  mena 
tukoopitawuk  Jesusa,  mena  sipwatahawuk ,  akose 
pukitinumowawuk  Pilatea. 

2  Akose  Pilate  kukwachimao,  Keya  che  oo 
Keche  Ookemamewawa  Jewuk  ?  Akose  nusk- 
wawusehao  mena  omisse  itao,  Ket  itwan  inana 
maka. 

3  Akose  keche  ayumehawekemawuk  misim- 
awuk  mechat  kakw7ia  oche  :  maka  numma 
"wawach  nantow  isse  nuskwawusetwaw. 

4  Akose  Pilate  mena  kukwachimao,  omisse 
a  itwat,  Numma  wawach  che  nantow  ket  isse 
nuskwawusetwan  ?  cheest  tantuto  kakwia  wa 
oche  misimiskik. 

5  Maka  Jesus  kayapitch  numma  wawach 
nantow  isse  n uskwawusetwaw  ;  akose  Pilate 
mamuskatum. 

6  Unima  maka  wekootoowinik  oo  weke 
pukitinumowaty  pauk  kipawakuna,  piko  une- 
hee  a  nutowayimayit. 

7  Mena  oot  etaty  pauk  Barabbas  a  issenik- 
asoot,  a  weche  tukoopissoomat  unebee  ka  ke 
wechawikoot  a  keesetatchik  mikooskacheaya- 
win,  a  ke  nippatakayit  mikooskacheayawinik. 

8  Akose  ookistukawe  ayiseyinewuk  sooke 
a  tapwatchik  mache  nutowayimawuk  kitta 
totakootchik  a  ke  isse  mosuk  totakootchik. 

9  Maka  Pilate  nuskwawusehao,  omisse  a 
itwat,  Ket  itayetanawaw  che  kitta  pukitinum- 
atukook  oo  Keche  Ookemamewawa  Jewuk  ? 

10  Chikama  a  kiskayetuk  keche  ayumeha- 
wekemawa  a  ke  pukitinayit  otayetoowin 
oche. 

11  Maka  keche  ayumehawekemawuk  seek- 
iskowavvuk  ayiseyinewa,  nowutch  kitta  pukit.- 
inumakootchik  Barabbasa. 

12  Akose  mena  Pilate  nuskwawusehao  me- 
na  omisse  itao,  Tanse  atayetumak  kitta  to- 
towuk  una  oo  Keche  Ookemamewawa  Jewuk  ka 
itak  ? 

13  Akose  mena  omisse  isse  tapwawuk, 
Cheestahaskwas. 

14  Akose  Pilate  omisse  itao,  Tanaka,  kako 
muche  kakwi  ka  totuk  ?  Akose  owusima  now¬ 
utch  sooke  tapwawuk  Cheestahaskwas. 

15  Akose  maka  Pilate,  a.  itayetuk  kitta 
naheyowahat  ayiseyinewa,  pukitinumowao 
Barabbasa,  mena  pukitinao  Jesusa,  ispe  ka 
pusustawat,  kitta  cheestahaskwatimeet. 

16  Akose  semakunisuk  itootahawuk  ooy- 
ussoowawekumikook,  Pretorium  a  itumoot  ; 
akose  mamowe  nutoomawuk  kakeyow  atusseyit 
semakunisa. 

17  Akose  weyatahawuk  mikwakin  oche, 
mena  upekatumwuk  kecbe  ookemawe  ustotin 
missekaweminukusea  oche,  akose  ustawawuk 
oo’  stikwaneyeek, 

18  Mena  mache  utumiskowawuk,  omisse, 
Wacheya,  ka  Keche  Tipayimutcbik  Jewuk  ! 

'  19  Mena  ootamawawuk  oo’  stikwaneyelk 
ustakunuskoose  oche,  mena  ke  seekwatawuk, 
akose  a  namekayitchik  a  patuppeestowatchik. 

20  Akose  ka  matowakatatehik,  otinum- 
wawuk  mikwakin,  akose  poostiskumoteyawuk 
oot  ayoowiniseyewa,  mena  wuyowetahawuk 
kitta  cheestahaskwatatchik. 

21  Akose  sakoochimawuk  pauk  Simona  a 
Cyrenianeweyit,  a  pimootayit  akota,  uskeek  a 
ototayit,  oo’  tawewawa  Alexander  mena  Rufus, 
kitta  oonikatumeyit  oo  pimitaskwahikuneyew. 

22  Akose  pasewawuk  Golgothaik  isse,  awuk- 
wane,  a  itwak,  Itta  oostikwanekunekakun  a 
ayak. 

23  Akose  meeyawuk  kitta  minikwayit  soom- 
inapoe  a  keyikowinekatayik  myrrh  :  maka 
numoweya  ke  otinum. 

24  5f  Akose  ispe  ka  cheestahaskwatatchik, 
matinumatoowuk  oot  ayoowiniseyewa,  a  koot- 
ayetukik,  kakwan  tuto  napao  ka  otinuk. 

25  Mena  nantow  nistoo  tipahikun  ispeeche 
kesikapun,  ispe  a  cheestahaskwatatchik. 

26  Akose  mussinahikawin  itta  ka  ke  oche 
misimeet  ke  mussinahikatayew  tukooch,  Oo 
Keche  Ookemamewawa  Jewuk. 

27  Mena  ussitche  cheestahaskwatawuk  nesoo 
ookiraootiska  ;  pauk  oo  kecheniskik,  mena 
kotuk  oo’  numutinik. 

28  Akose  keche  mussinahikawin  ke  tipe- 
puyew,  ka  itwamukuk,  Mena  ke  ussitukimaw 
keyekow  oomuchatissewa. 

29  51  Akose  unekee  ka  pimootatchik  akota 
nunatookoomawuk,  a.  nunamiskwayitchik,  mena 
omisse  a  itwatchik,  Ah,  keya  ka  nissewunach- 
etayun  keche  ayumehawekumik,  mena  ka  ose- 
tayun  a  nistoo  kesikak, 

30  Pimachehissoo,  mena  pa  neetukoosee  pim- 
itaskwahikunik  oche. 

31  Neestawaw  ussitche  keche  ayumehaweke- 
mawuk  a  nunatookoomatchik  omisse  a  ititoot- 
chik  ussitche  oomussinahikawuk,  Ke  pimache- 
hao  kotuka ;  weya  kachewak  numoweya  ke 
pimachehissoo. 

32  Mate  Christ  oo  Keche  Ookemamewawa 
Israel  akwa  kitta  neetukooseew  pimitaskwahik- 
unik  oche,  kitta  ke  waputumuk  mena  tapwa- 
tumuk.  Mena  unehee  ka  ke  weche  cheesta- 
haskwateet  kekamik. 

38  5[  Akoseispe  nikootwasiktipahikun  wiiche- 
chepuyik,  ke  kusketipiskaw  missewa  uskeek 
peyis  kaka  metatut  tipahikun  isko. 

34  Akose  kaka  metatut  tipahikun  Jesus 
tapwao  a  kisseewat,  omisse  a  itwat,  Eloi,  Eloi, 
lama  sabachthani  ?  awukwane,  a  itwak,  bTe 
Munetoom,  ne  Munetoom,  tanaka  wache  ke 
nukuseyun  ? 

35  Akose  ateet  unekee  ka  nepowitchik  fikota, 
ispe  peyatukik,  omisse  .  itwawuk,  Cheest,  tilp- 
watao  Eliasa. 

36  Akose  pa.uk  isputaw  mena  sakuskinahao 
yikahipana  seewekapoe  oche,  mena  us  taw 
ustakunuskooseek,  mena  meeyao  kitta  minik- 
wayit,  omisse  a  itwat,  Aka  totumook ;  mate 
wapututan  keespin  Eliasa  ka  pit  neetinik- 
ookwa. 

37  Akose  Jesus  tapwao  a  kisseewat,  mena 
sipwachakwao. 

38  51  Akose  unima  ka  kipahikakanewuk 
keche  ayumehawekumikook  nesootapuyew  isp 
imik  oche  neeche  isse. 

39  51  Akose  ispe  una  semakunisewekemaw, 
ka  nepowit  tipiskooch  weya,  weaputuk  akose 
a  isse  tapwayit,  mena  a  sipwachakwayit, 
omisse  itwao,  Tapwa  owa  napao  ke  Munetoowe- 
Koosisanewew. 

40  Oot  ayatawaw  ussitche  iskwawuk  a  kun- 

owapitchik  wayow  oche :  akota  neesta  oot  ayaty 
Mary  Magdalene,  mena  Mary  oo’  kaweya 
James  xiootow  ka  ispeetisseet  ussitche  Joses, 
mena  Salome ;  e 

41  (Weyawaw  ussitche,  ispe  Galileeik  a 
ayayit,  ka  ke  pimitissawatchik,  mena  ka  ke 
pumeestowatchik  ;)  mena  mechat  kotukuk  isk- 
wawuk  a  ke  pa  wechawatchik  Jerusalemik 
isse. 

42  *}[  Akose  akwa  ispe  watakoosik,  chikama 
makwach  muneeschekawe  kesikapun,  awuk- 
wane,  unima  kesikaw  a  moya  ayumehawe  ke- 
sikak, 

43  Joseph  Arimatheaik  a  ocheet  a  kistaye- 
takoosit  ooyussoowao,  neesta  a  patat  Muneto 
oot  otanowepin,  pa  itootao,  mena  sooketahiiwe 
peetokowao  Pilatea,  mena  nutotum  we’yow- 
eyew  Jesusa. 

44  Akose  Pilate  mamuskatum  keespin  assi 
ka  nippeyikwa:  akose  nutoomao  semakunis- 
ewekemawa,  kukwachimao  keespin  nowutch 
kinwas  uspin  ka  ke  nippeyit. 

45  Akose  ispe  kaskayetuk  semakuniseweke- 
mawa  a  wetumakoot,  meeyao  meyoweyew 
Josepha. 

46  Akose  utawao  a  meywasineyik  wapiske 
pupukewuyanakin,  mena  neetinao,  mena  wa- 
wakinao  akota  wapiske  pupnkewuyanakinook, 
mena  avao  peeche  chepuyekumikook  a  ke 
wayapiskutahumoot  kistapiskiik  oche,  mena 
tetipinao  ussinea  a  isse  iskwatamewuneyik 
chepuyekumikooyew. 

47  Akose  Mary  Magdalene  mena  Mary 
oo’  kaweya  Joses  waputumwak  itta  a  ke 
ayimeet. 

PISIyETUSSIXaHIKUN  XYI. 

Arose  ispe  ayumehawe  kesikaw  ka  muyawe- 
puyik,  Mary  Magdalene,  mena  Mary  oo’  ka- 
weya  James,  mena  Salome,  utawawuk  seeweke 
muskekea,  kitta  ke  pa  itootatchik  mena  kitta 
muskekewawatchik. 

2  Akose  naspitch  a  kakesapayayik  nistum 
a  kesikayik  awulco  a  ispuyeyik,  pa  itootawuk 
ehepuyekumikook  a  wuniskayit  peesimwa. 

8  Akose  omisse  ititoowuk,  Owiina  ka  tetip- 
inumatuk  ussinea  chepuyekumikoowe  iskwat- 
amik  oche  ? 

4  Akose  ispe  atapitchik,  waputumwuk  ussin¬ 
ea  a  ke  oopima  isse  tetipinimeet :  weya  nas- 
pitch  a  ke  missekitevit. 

5  Akose  a  peetokwatchik  peeche  chepuye- 
kumikook,  wapumawuk  ooskeneekewa  a  uppeyit 
kecheniskik  itaka,  a  weyatumeyit  a  kinwayik 
wapiske  weyachekun  ;  akose  ke  sakissewuk. 

6  Akose  omisse  itao,  Akaweya  sakissik :  Ke 
nutoonowawaw  Jesus  Kazarethik  ka  ocheet  ka 
ke  cheestahaskwateet :  ke  wuniskaw  ;  nnm- 
oweya  ota  ayaw :  cheest  itta  ka  ke  ayatchik. 

7  Maka  kewak,  wetumowimak  oo  kiskino- 
humowakuna  ussitche  Peter  a  nekanootakooyak 
Galileeik  isse :  akota  ka  wapumak,  ka  ke  isse 
wetumakooyak. 

8  Akose  wuyoweevvuk  keyepe,  mena  oosim- 
oowuk  ehepuyekumikook  oche ;  weya  a  ke 
nunumepuyitchik  mena  a  mamuskatukik  :  me- 

na  numoweya  nantow  oweya  itawuk;  chikama 
ke  sakissewuk. 

9  Ispe  maka  Jesus  ka  wuniskat  weputch 
nistum.  a  kesikayik  awuko  a  ispuyeyik,  nistum 
ke  oteetao  Mary  Magdalenea,  unehee  tapukoop 
xnuche  achakwa  ka  ke  wuyoweetiss&hoomat 
we’yoweyeek  oche. 

10  Akose  ke  nutowe  wetumowao  unehee  ka 
ke  wechakooyit,  vveva  aka  a  naayetumeyit- 
mena  a  matooyit. 

11  Akose  weyawaw,  ispe  peyatukik  a  pim- 
atisseyit,  mena  a  ke  wapumayit,  numoweya 
tapwatumwuk. 

12  Uskooch  awuko  oteetao  petoos  isse  a 
neseyit  weyawaw  oche,  makwach  a  pimootayit, 
mena  kotuk  uskeek  a  itootayit. 

13  Akose  nutowe  wetumowawuk  kotuka  : 
mena  numoweya  tapwatowawuk  awukwunee. 

14  Fatima  oteetao  metatut  paukoosap  ka 
itusseyit  makwach  a  uppeyit  a  mechesooyit, 
akose  kitootao  oot  anwatumoowineyew  oche 
mena  oo  muskowetahawineyew  oche,  chikama 
numoweya  ke  tapwatowawuk  unehee  ka  ke 
wapumikoot  ka  wuniskat. 

15  Akose  omisse  itao,  Itootak  missewa  usk¬ 
eek,  mena  wetumak  meyo  achimoow'in  ka- 
keyow  ayiseyinew. 

16  Una  ka  tapwatuk  mena  ka  seekahatat 
kitta  pimachehaw  ;  maka  una  aka  ka  tapwatuk 
kitta  nissewunachehaw. 

17  Mena  ohoo  kiskahikuna  kitta  pimitis- 

sakookwuk  unekee  ka  tapwatukik ;  Ne  we- 
yoowinik  kitta  wuyoweewapinawuk  muche 
achakwa;  kitta  ayumewuk  ooske  metayunea 
ocke ; 

18  Kitta  otinawuk  kinapikwa ;  men  a  kees- 
pin  minikwatukwawe  nan  tow  nippoowe  kakwi, 
numoweya  kitta  akookikwuk ;  kitta  saminawuk 
ootakoosewa,  akose  kitta  meyo  ayayewa, 

19  Akose  maka,  ka  Tipayechekayit  ka 
ayumekikootchik,  ke  otinaw  keche  kesikook 
isse,  mena  ke  uppew  oo  kecheniskik  Mun- 
eto. 

20  Akose  ke  sipwatawuk,  mena  ke  kukaslc- 

miawusoowuk  missewa  itta,  ka  Tipayechekat 

a  wecheiitooskamat,  mena  a  ayeecketat  ayum- 

ewin  mamuskacke  kakwia  a  nssitckepuye- 

vikee. 

